8 апрель, 2020, 13:23\nУ айни вақтда Туркияда бўлиб турибди.\nТошкентнинг "Пахтакор" клуби бош мураббийи Шота Арвеладзе "Vice" ёшлар журналига берган интервьюсида коронавирусдан қандай қилиб сақланаётганлигини айтиб ўтди.\n"Қосимпошо"да ишлаган вақтимда Истанбулдан уй сотиб олган эдим. Биз шу ерда яшаяпмиз. Бутун оилам мен билан. Менда астма касаллиги бор бўлгани учун ўзимни жуда эҳтиёт қиламан. Қозоғистондан бу ерга шахсий самолётда учиб келдим. Чунки, доимий авиақатновлар учун чипта йўқ. Вақтни ўйинларни томоша қилган ҳолда ўтказяпман", - деди грузиялик мутахассис.\nМаълумот учун, Шота Арвеладзе 2017 йил июнь ойидан буён "Пахтакор" бош мураббийи сифатида фаолият юритиб келмоқда ва "шерлар" билан ўтган мавсум Суперлигада чемпион бўлишга эришган.\nУзбекистондан кочиб кетган Арвеладзе унга миллионлаган пулларни тулаётган Узбек давлатига Короновирусга карши кураш фондига хайрия маблаги утказдимикан,утказган булса узр.\nШота сенга узбекистондан туркия хафсиз бӯлдими хе суфе сенга\n2 MILLION DOLLAR OGANDAN KEYIN SHAXSIY SAMALYOTA UCHMASA UYAT\nХа майли кетса нима кипти. У ерда яхшидир. Давай уни урнига Хамид Актамовни куйиш керакмиди. Актамов хам ишлик буларди, нима киса хам узимизни инсон. Нима кипти чемпионликни олмаса олмас Пахтакор. Нима дейсилар шу фикрга. Маькулми. Ёкдими фикрим?\nПахтакорга ким тренир булишини фарки чемпионлик олдиндан белгилаб куйилган\nBu quloqqa yoqmasa xam paxtaga murabbiy kerakmas olloh raxmatli karimov paxtakorde kamandamiz boridi degandi buyog'ini uzlariz bilasila\nTekin puli ep yotimiz desang undan kora shota\nЭртага чемпионат бошланишини шу Шотани 14 кунлик карантин муддатини деб ортга сурмасак гургайди.\nkanchenskini intiryusini uqin shota\n"Пахтакор" клубининг ғалабаларида Алишер Усмоновнинг ўрни қандай?


Hokimlarning birinchi o‘rinbosarlari malaka darajasini oshirish hamda tajriba almashish maqsadida seminar-trening | O'zbekiston Respublikasi Iqtisodiy taraqqiyot va kambag'allikni qisqartirish vazirligi\nHokimlarning birinchi o‘rinbosarlari malaka darajasini oshirish hamda tajriba almashish maqsadida seminar-trening\n12/01/2021 - 18:29 2351\nЎзбекистон Республикаси Иқтисодий тараққиёт ва камбағалликни қисқартириш вазирлиги ҳузуридаги Бизнес ва тадбиркорлик олий мактабида 2021 йил 11-26 январ кунлари Қорақалпоғистон Республикаси Вазирлар Кенгаши раисининг, вилоятлар ва Тошкент шаҳар, шунингдек, туман (шаҳар) ҳокимларининг биринчи ўринбосарларининг савияси ва малака даражаси ошириш мақсадида семинар-тренинглар бўлиб ўтмокда.\nЖорий йилнинг 12 январида Семинар-тренинг 2 куни бўлиб ўтди ва унда Қорақалпоғистон Республикаси, Хоразм, Навоий ва Бухоро вилоятлари ҳокимларининг биринчи ўринбосарлари иштирок этишди.\nСеминар-тренинг 2 кунида иштирокчилар қуйидаги мавзулар: Аҳолининг ижтимоий ҳимоясини таъминлашдаги мавжуд муаммолар, уларни бартараф этиш йўллари ва халқаро тажриба; Хусусийлаштириш ҳамда бўш турган бино-иншоотлар ва ер майдонларини тадбиркорларга белгиланган тартибда тақдим этиш; Кадастр соҳасидаги ислоҳотлар. Ер ҳисоби ва давлат кадастрларини юритиш тизимини тубдан такомиллаштириш бўйича амалга оширилаётган ишлар; Ҳудудларда инвестицион лойиҳаларни ишлаб чиқариш ва инвестицион жозибадорлигини ошириш, маҳсулотлар учун янги бозорларни топиш; Кичик бизнес ва хусусий тадбиркорликни молиялаштириш мавжуд манбаалар, имкониятлар ва имтиёзлар; Фаолиятнинг қисқа, ўрта ва узоқ муддатли стратегиясини ишлаб чиқиш. Форсайт технологияси (Foresight Technology) борасида ўқитилди.\nСеминар-тренингда вазирликлар, идоралар, хўжалик бирлашмалари раҳбарлари, шунингдек, хорижий ва маҳаллий экспертлар ҳамда олий таълим муассасаларининг тажрибали ва малакали профессор-ўқитувчилари жалп этилди. Жумладан, Европа тараққиёт ва тикланиш банки ва БМТ Тараққиёт Дастури экспертлари ўзларининг маърузаси билан иштирок этишди.


Қорин қўйиш — Зикр аҳлидан сўранг\nСаволлар › Мавзу: Турли саволлар › Қорин қўйиш\nАссалому алайкум! Мeн эшитишимча қорин қўйиш ҳаром дeйилган экан. Шу ҳақида ҳадис ёки оятларда кeлтирилганми?\nАйнан қорин қўйиш ҳақида йўқ. Аммо ҳаромдан озиқланиб, семирган ҳақида бор.\nАллоҳ таоло “Муҳаммад” сурасида марҳамат қилади.\nوَالَّذِينَ كَفَرُوا يَتَمَتَّعُونَ وَيَأْكُلُونَ كَمَا تَأْكُلُ الْأَنْعَامُ وَالنَّارُ مَثْوًى لَّهُمْ۝\n«Куфр келтирганлар «баҳраланурлар» ва худди чорва ҳайвонлари егандек ерлар ва олов уларга турар жойдир».\nУлар бу дунёда лаззатларига бериладилар, ейиш-ичишлари ҳам чорва ҳайвонлари сингаридир. Уларнинг қорин тўйдиришдан ўзга ғамлари йўқ. Улар Аллоҳнинг эмас, қориннинг бандаларидир. Бундан, овқат еб, ҳузурланмаслик керак экан-да, деган хулосага келмаслик керак. Чунки мусулмонлар ҳам ҳузурланадилар, яхши овқатларни ейдилар. Бу ерда ҳақиқий насиба ҳақида гап кетяпти. Кофирларга бу дунёда мол каби еган таомидан ўзга насиба йўқ. Иккинчидан, бу дунёда мўмин ҳалол-пок нарсаларни меъёрида, завқ билан, ундан ҳосил бўлган қувватни тақво, савоб ва хайрга сарф қилиш учун еб-ичади. Кофирнинг эса унга эслатиб турувчи на тақвоси бор, у на савобни ёки гуноҳни ўйлайди, унинг дунёдаги асосий мақсади қорин тўйдиришдир. Шунинг учун ҳам у ҳалол-ҳаром, пок-нопокнинг фарқига бормай, молдек еяверади. Ҳамда охиратга унга бундан бошқа ҳеч қандай насиба қолмайди. («Тафсири ҳилол» китобидан).\nعَنْ أَبِي هُرَيْرَةَ رَضِي اللهُ عَنْهُ، عَنْ رَسُولِ اللهِ صَلَّى اللهُ عَلَيْهِ وَسَلَّمَ قَالَ: «إِنَّهُ لَيَأْتِي الرَّجُلُ الْعَظِيمُ السَّمِينُ يَوْمَ الْقِيَامَةِ لَا يَزِنُ عِنْدَ اللهِ جَنَاحَ بَعُوضَةٍ، وَقَالَ: اقْرَءُوا (فَلَا نُقِيمُ لَهُمْ يَوْمَ الْقِيَامَةِ وَزْنًا). وَعَنْ يَحْيَى بْنِ بُكَيْرٍ، عَنِ الْمُغِيرَةِ بْنِ عَبْدِ الرَّحْمَنِ، عَنْ أَبِي الزِّنَادِ مِثْلَهُ\n«Расулуллоҳ соллаллоҳу алайҳи васаллам: «Қиёмат куни улкан, семиз одам келади. У Аллоҳнинг наздида чивиннинг қанотичалик ҳам вазнга эга бўлмайди. «Қиёмат куни уларга ҳеч қандай вазн бермасмиз»ни ўқинглар», дедилар». (“Олтин силсила” китобидан Саҳиҳул Бухорий). Ушбу ҳадисда жасадни катталигини Қиёмат кунида эътибори бўлмапслигига ишора бордир.\nИнсон табиий катта жасадга эга бўлиши, қандайдир касаллик сабабли қориндор бўлиши ёки ирсий тарафдан бу каби ҳолда бўлишига маломат қилинмайди. Валлоҳу аълам!


ЎҚИНГ ФАҚАТ ЙИҒЛАМАНГ....СИНГЛИМ.... - Mehrob.uz\nМақолалар access_time1-май, 12:50\nМақолалар access_time25-апрел, 16:23\naccess_time7-январ, 13:37 visibility887\n1999-йил 28-декабрь. Қишки таътил бошланган. Университетда ўқийдиган кичкина амаким мени ўзи билан қишлоққа олиб кетди. Мен ҳар йили қишда қишлоққа борардим. Чана учиш, тиззага етадиган қалин оппоқ қор менга жуда ёқарди. Янги йил байрамини ҳам қишлоқда ўтказдим. Кўз очиб юмгунча мактаб очиладиган кун ҳам яқинлашиб қолди. Қишлоқда 11 кун турдим (балки бу тасодифдир)...\n2000-йил 8-январь. Мен қишлоқдан уйга келяпман. Кўчамизга кирдиму дарвозамиз тагидаги турган бобомнинг машинасига кўзим тушди. Лекин негадир юрагим ғаш. Уйга яқинлашганимда дарвозадан дадам синглимни кўтариб чиқди. Ортидан бобом ва нотаниш бир киши. Ундан дорининг ҳиди анқирди. Охирида аям. Кўзлари қизариб шишиб кетган. Мен нима бўлганлигини сўрадим: "Ферузни докторга обориб келамиз, томоғи оғрибди", деган жавобни олдим (у 26-январь куни 3 ёшга кирарди). Кеч тушди. Дадамнинг бир ўзи қайтди. Аям ва синглим шифохонада қолган экан. Дадам шифохона учун зарур бўлган нарсаларни олди. Мен ҳам дадам билан шифохонага бордим. "Реанимация" деган ёзув илинган эшикка бордик. Ҳамшира кирғизмади. Кейин кутиш залига ўтдик. Аям чиқиб келди. Аям мени қучиб йиғларди. Мен эса шифтга қарардим. Чунки кўзим тўла ёш эди... Уйга қайтиб келдик. Эртаси куни мени оборишмади...\n10-январь. Кечқурун шифохонага бордик. Мени синглимнинг ёнига кирғизишди... Уни ҳеч қачон бунақа ҳолатда кўрмагандим. Юзлари оқариб кетган, кўзларининг атрофи кўкарган, ҳолсиз ётарди. Ҳамшира кириб уни укол қиладиган пайт бўлганлигини айтди. Синглим йиғларди: "Опажон укол қиманг, мен ақлли қизман. Аямни айтганини қиламан, товуқларга дон бераман. Укол қимасангиз қўлқопимни сизга бераман". Ҳамширанинг кўзидан ёш думалади. Синглим аямга юзланди: "Аяжон мени укол қимасин. Мен яхши бўп қолдимку. Илтимос аяжон". Нажот йўқ... Навбат менга келганди: "Ака айт мени укол қимасин, ака. Мен сени яхши кўраман ака. Мени қутқар ака. Уколдан қўрқаман"... Мен хонадан отилиб чиқдим. Ортиқ бунга чидолмасдим... Аям бироздан сўнг орқамдан чиқиб Феруза мени чақираётганини айтди. Ёнига кирдим. "Ака эртага менга звачка опке. Биттагина звачка опке, хўп" деди. Мен "хўп" дегандек бошимни қимирлатдим.\n11-январь. Бугун мактаб бошланди. Эрталаб кийиниб мактабга келдим. ЙЎл-йўлакай магазиндан звачка олдим. 3- соат дарс бошланди... Синфхонамизнинг эшиги очилиб катта синглим кўринди: "Ака юринг уйга кетамиз, дадам чақиряпти (катта синглим энди 6 ёшга тўлганди)". Хонадан чиқиб ундан нима гаплини сўрадим: "Феруза ўлибди"... Танамдан совуқ тер чиқиб кетди. Ҳовлига кирар эканман амаким менга тўн ва дўппи тутди. Ха энди ишондим. Амаким бир қўли билан елкамдан қучиб уйга бошлади... Айвончада дадам деворга суянганча ерга қараб турарди. Туфлисининг устида сув томчилари бор эди. Энди мен ишондим... Ферузнинг бошида ўтирган аям...\nУзр бу ёғини ёзолмайман. Қўлимдан келмайди. Ая бугун эрталаб сизга "Қабристонга боришдан қўрқаман" деб ёлғон гапирдим. Қабристондаги қабрлар менга синглимни эслатади... Кичкина қабр... Мен бундан кейин ўзимга келишга жуда қийналаман......


Шайх Муҳаммад Содиқ Муҳаммад Юсуфнинг ишлари давом эттирилмоқда\n1440 йил 16 шаъбон | 2019 йил 21 апрель, якшанба\n11:07 / 09 февраль 857 pdf Ўқиш режими + -\n2019 йилнинг 9 февраль куни «Hilol-nashr» нашриёт-матбаа уйида фазилатли Шайх Муҳаммад Содиқ Муҳаммад Юсуф роҳимаҳуллоҳнинг рус тилидаги навбатдаги китобларининг тақдимоти бўлиб ўтди.\nТақдимотда МДҲ мамлакатлари, турли хил ташкилотлар, корхоналардан фахрий меҳмонлар, диний ўқув муассасалариинг ўқитувчилари ва талаблари, Ўзбекистон Хотин-қизлар қўмитаси вакиллари, маҳаллий ва хорижий ОАВ вакиллари иштирок этишди.\nТақдимотда таъкидланишича, ҳозирги кунгача чоп этилиб келинаётган ва улардан миллионлаб ўқувчилар, шу жумладан электрон ресурсларнинг фойдаланувчилари фойдаланиб келаётган, Шайх Муҳаммад Содиқ Муҳаммад Юсуфнинг қаламига мансуб кўплаб фундаментал ва қомусий илмий китоблар уларнинг Ислом дини ва Ватани олдидаги улкан хизмати ҳисобланади.\nШайх Муҳаммад Содиқ Муҳаммад Юсуфнинг китобларини қисқа тарзда мана бундай таърифласа бўлади:\nБиринчидан, улар ислом динини унинг ҳақиқий кўринишида тақдим этишга йўналтирилган; уларда маълумотлар дин ҳақидаги билимларни беришдаги омонатга риоя қилган ҳолда, ҳаққоний келтирилган.\nИккинчидан, улар Исломдаги мўътадиллик тамойили – васатийлик руҳида ёзилган.\nУчинчидан, уларнинг китобларида исломий тушунчалар объектив тушунтиришлар, китобхонларнинг энг кенг доирасига мўлжалланган, унчалик мураккаб бўлмаган тушунарли ва содда шарҳлар билан баён қилинади. Бу эса, уларнинг китоблари қарама-қаршиликлар ва келишмовчиликларга олиб келиши мумкин бўлган шарт-шароитлар ва нуқтаи назарлардан холи эканлигидан далолат беради.\nТўртинчидан, муаллифнинг китоблари уларнинг аҳли сунна вал жамоа мазҳабига мувофиқ руҳда ёзилганидир.\nБешинчидан, Шайхнинг китобларида таъриф қилинаётган бошқа динларга Исломнинг муносабати мусулмон дунёсининг ҳақиқий юзини акс эттиради – ушбу китоблар диний бағрикенглик ва динлараро тотувлик руҳи билан сингдирилган.\nТадбир чоғида таъкидландики, бизнинг минтақамизни МДҲ мамлакатларининг улкан ҳудуди ўраб турибди, улардаги деярли барча мусулмонлар рус тилида сўзлашишади, ушбу тилни тушунишади, эркин тарзда рус адабиётини мутолаа қилишади. Ушбу улкан ҳудуднинг мусулмонлари ягона ислом мактабининг тарафдорлари ҳисобланишади.\nТақдимотда нутқ сўзлаганларнинг фикрига кўра, Шайх Муҳаммад Содиқ Муҳаммад Юсуф ушбу ҳудуд мусулмонларининг етакчиларидан бири сифатида, мусулмонларда ҳақиқий билимларни олиш имкони бўлиши учун одамларга Исломнинг асосларини тушунтириб бериш, уларга ислом таълимотнинг тўғри талқинини етказишни ўзларининг бурчлари, деб ҳисоблардилар.\nШайх шу ерда, МДҲ мамлакатлари ҳудудида ўсиб, улғайганлари учун бу муҳитда яшар, турмушнинг барча ўзига хос хусусиятлари, менталитети, маҳаллий мусулмонларнинг урф-одатдарини яхши билар ва шунинг учун бизнинг муаммоларимизнинг моҳиятини яхши англар эдилар. Боз устига, бошқа таржималарнинг муаллифларидан фарқли равишда, Шайх чинакам ислом олими, яъни диний уламо эди.\nШайхнинг китоблари бизнинг катта минтақамиз ва давримизнинг шарт-шароитлари ва талабларидан келиб чиқиб ёзилган эди.\nШунинг учун ушбу илмий меросларни рус тилига таржима қилиш талаб қилинарди.\nБундай объектив заруратдан ташқари, бир қатор субъектив сабаблар ҳам бор эди. Ўша тўқсонинчи йилларда Шайх Муҳаммад Содиқ Муҳаммад Юсуф китобларини рус тилига таржима қилиш тўғрисидаги илтимослар билан уларга обрўли уламолар, диншунослар, шунингдек маънавият масалалари бўйича мутахассислар мурожаат қилишарди. Таржима тўғрисидаги асосли илтимослар МДҲ мамлакатларининг сиёсатчилари, дипломатлари, турли соҳаларнинг мутахассисларидан келиб тушар эди.\nЎз вақтида кўпчиликнинг қайд этишича, Россия ва бошқа мамлакатларда асосан мўътадил Исломга зид келадиган турли хил исломий оқимлар тарафдорларининг китоблари таржима қилиниб, кенг тарқатилар эди. Ушбу китобларни ўқиётганлар орасида тушунмовчиликлар юзага келарди, қарама-қаршиликлар пайдо бўларди. Шу сабабли вазиятни ўнглаш учун Шайх китобларининг таржималарини чоп этиш зарур эди.\nШуни таъкидлаш лозимки, уларнинг ўзбек тилида чоп этилган биринчи китобларидан кейиноқ Шайх Муҳаммад Содиқ Муҳаммад Юсуф асарларини таржима қилишга эҳтиёж пайдо бўлди.\nШайх Муҳаммад Содиқ Муҳаммад Юсуф ва уларнинг сафдошлари илк бор ўтган асрнинг 90-йилларида рус тилига муқаддас Қуръоннинг маъноларини таржима қилишга киришишди. Ўрта Осиё мусулмонлари диний идорасининг рус тили бўйича мутахассислари гуруҳи «Тафсири Ҳилол»нинг 29- ва 30- пораларини таржима қилишди. Ушбу икки жилд чоп этилди, уларни кўпчилик ўқиб чиқди ва бу ишни маъқуллашди.\nЎша пайтларда ҳали мамлакатимиздан ташқаридаги катта ҳудуднинг эҳтиёжларини қондириш ва бошқа тилларда китобларни чоп этиш учун ҳали имкониятлар йўқ эди. Шайх Муҳаммад Содиқ Муҳаммад Юсуфнинг ўзбек тилидаги китобларнинг чоп этилиши ва кенг тарқатилиши йўлга қўйилганидан кейин бошқа тилларга китобларни таржима қилишга эътибор қаратиш учун ҳам имконият пайдо бўлди. Жойларда Шайхнинг айрим асарлари мустақил равишда озарбайжон, қозоқ, қирғиз, қўмиқ, тожик, туркман, татар ва рус тилларига таржима қилинаётганлиги тўғрисида хабарлар келиб туша бошлади. Кўпчилик аввалдан Шайхнинг шахсан рухсатларини олишар эди.\nСекин-аста Шайх бошчиликларида таржимон ва муҳаррирлар гуруҳи тузилди, уларнинг китоблари рус тилида чоп этила бошланди.\nРоссия ва МДҲ мамлакатлари ҳудудида билим даражасини ошириш ва зиддиятларни бартараф этишга қаратилган чинакам исломий китобларнинг тарқатилиши, умуман олганда Ислом динининг мустаҳкамланиши, унинг тарафдорлари сони кўпайиши, ушбу тарафдорларнинг бирлиги ва бирдамлигига хизмат қилиши, шунингдек ўз билимларининг етарлича бўлмагани оқибатида Исломнинг васатийлик йўлидан оғганларни тўғри йўлга туриб олишига ёрдам бериши керак эди.\nАмалиётнинг кўрсатишича, биринчи рус нашрларининг ўзиёқ Шайх эзгу ишларининг самарасини кўрсатиб бера олди. Буни кўпчилик тан олади.\n– Аллоҳ таолога беадад шукрлар бўлсинки, бугунги кунда давлат миқёсида буюк олим ва арбоб Шайх Муҳаммад Содиқ Муҳаммад Юсуфнинг хотираларига эҳтиром билдирилмоқда, – таъкидлади Шайхнинг ўғиллари Исмоил Муҳаммад Содиқ. – Ўзбекистон Республикаси Президенти Шавкат Мирзиёевнинг ташаббусларига кўра Тошкентда, бу ерда, бизнинг ёнимизда, Шайх Муҳаммад Содиқ Муҳаммад Юсуф номи билан аталадиган, маърифат маркази билан биргаликдаги масжид мажмуаси жадал суръатларда бунёд этилмоқда.\nБизнинг шайхимиз ўз ҳаётларини Аллоҳ таолонинг ҳақиқий динига чақириш, пайғамбаримиз Муҳаммад Мустафо саллоллоҳу алайҳи васалламнинг йўлларига эргашиш, мусулмонларнинг маърифатли бўлиши, билимларнинг тарқатилиши, ёшларнинг тарбияси, жамиятнинг мустаҳкамланишига бахшида этдилар.\nШайхнинг ишлари давом этмоқда.\nТантанали тадбирда меҳмонларнинг эътиборига рус тилидаги «Тафсири Ҳилол» китобининг ўн жилди ва бугунги кунда долзарблик касб этаётган «Бахтиёр оила» китобининг нашр этилган нусхалари тақдим этилди.\nИроқлик 90 ёшли аёл Қуръони каримни ёд олди\n17:07 / 08 февраль 338\n131. Издана книга «Счастливая семья»\n14:29 / 07 февраль 206\nМусулмонларни қийнаётган масалалар муҳокама қилинади\nБуюк Британиядаги Ислом тадқиқотлар маркази ва Кардифф университети ҳамкорлигида ташкил этиладиган конференцияда мамлакат мусулмонларининг олдидаги энг давоми...\n249 15:08 / 12 март\nРоссия халқаро исломий конференцияга мезбонлик қилади\n.Ислом раҳмат ва тинчлик хабарчиси, номли халқаро конференция Чеченистон Республикаси Мусулмонлар идораси ташаббуси билан ташкил этилмоқда, деб хабар беради elAhram давоми...\n229 11:30 / 13 февраль\nМасжид ва мадрасалар учун китоб йиғиш хайрия акцияси бўлиб ўтмоқда\nВақф хайрия жамоат фонди кенг кўламли хайрия акцияси бошлаганини маълум қилади. Акцияга кўра, Ўзбекистондаги барча масжидларга Қуръони карим ва шайх Муҳаммад давоми...\n1024 11:54 / 10.07.2018\nЭнг маърифатли имомлар сараланди\nЮртимизнинг барча ҳудудларидаги каби бугун Тошкент вилоятида ҳам .Энг маърифатли имом, кўриктанловнинг вилоят босқичи бўлиб ўтди.Танлов, анъанага кўра, Қуръони давоми...\n456 16:28 / 29.10.2018\n1746 15:19 / 05.07.2018\n11281 17:51 / 23.03.2018\n13117 11:58 / 10.10.2018\n15611 11:56 / 10.10.2018\n602 17:43 / 18 февраль\n1947 15:04 / 17 март


“Солиҳ миллат учун қайғурган инсон” | МУҲАММАД СОЛИҲ\nПоделиться "“Солиҳ миллат учун қайғурган инсон”"\nНажмиддин Эрбақан (1996-97 йилларда Туркия бош вазири): Муҳаммад Солиҳ дўстимиз билан халқаро исломий йиғинларда бирга бўлиб, дунë масалаларини муҳокама қилганман. Солиҳ ўз миллати учун қайғурадиган¸ шуурли бир инсондир.\nУ Ўзбекистоннинг мустақил бўлишини¸ қаддини тиклашини¸ заҳиралари эса талон-тарож қилинмаслигини жуда истаган бир курашчи укамиздир.\nБу курашчи дўстимизнинг ишлари муваффақиятли бўлишини тилаймиз, токи бутун ислом олами Ўзбекистон каби қийматли бир қардошини ўз бағрига боссин.\nЎзбекистон тарихда катта дин олимларини етиштирган муаззам маданият марказидир.\nБиз Ўзбекистон билан фахрланамиз.\nЎзбекистон стратегик тарафдан ҳам, тарихий жиҳатдан ҳам муҳим ўлкадир.\nЎзбекистон масаласи бутун инсоният муаммолари ечими нуқтаи назарида ҳам муҳимдир.\nМуаммолар ижобат бўлиши учун Муҳаммад Солиҳ каби мушоҳадали инсонларнинг Ўзбекистонда ҳокимиятга келиши ва назоратни ўз қўлларига олишлари лозим, деб ўйлайман.\nМуҳаммад Солиҳбейни Ўзбекистон тарихда шарафли ўрин олиш учун ҳаракат қилаëтган курашчи сифатида қадрлайман.\nУ кишига яхши тилаклар ва муваффақиятлар тилайман.\nВячеслав Охунов (ўзбекистонлик таниқли рассом, тасвирий санъат соҳасидаги халқаро мукофотлар соҳиби): Етмишинчи йиллар мени Муҳаммад Солиҳ билан юзлаштирган эди.\nМен рассом, у эса шоир эди, аммо биз бир хил кайфиятни икки восита билан ифода қилаëтган руҳдошлар эдик.\nАйни мажоз ва метафоралар бор эди мен чизган расмлар ва у ëзган мисраларда.\nСаксонинчи йилларда Муҳаммад Солиҳ сиëсат билан шуғуллана бошлагани мен учун кутилмаган хабар бўлди.\nМен диссидент руҳдаги расмлар чизсам-да, ичимда мухолиф сиëсатчи бўлишга лойиқ руҳ ва журъат йўқ эди.\nМуҳаммад Солиҳ эса ана шундай журъат соҳиби.\nСиëсатчи бўлиш учун кучли ички руҳ лозим. Солиҳда шундай руҳ бор.\nМен уни оммага таъсир қилиш кучини кузатдим. У одамларга қарата: “Ўзбекистон мустақил ва эркин давлат бўлиши керак” деб айтар, одамлар эса унга ишонар эди.\nКейинчалик Солиҳ парламентдан ўрин олганда севиндим¸ уни қамашганида¸ мамлакатдан қувишганида эса қайғурдим.\nБиз деярли тенгдошлармиз. У мендан бир ëш кичик. Биз — икки дўст 20 йил кўришмадик.\nУ қувғинда мен эса Тошкентда эдик.\nЯқинда учрашдик. Мен бу учрашувдан жуда севиндим, чунки у сира ўзгармабди.\nЎша журъат¸ ўша жасорат, ўша-ўша руҳ….\nУ худди аввалгидай жуда оддий ва ҳассос дўст сифатида ўзгармасдан қолибди.\nБу жуда яхши.\nМен ҳурсандман ва дўстим Муҳаммад Солиҳни 60 ëши билан қутлайман.\nДўстимга тез орада Тошкентга қайтиб, ўз партияси фаолиятини тиклаши ва Ўзбекистон сиëсий ҳаëтига фаол киришишини тилайман.\nНаписал: Admin // Мурожаат, Солиҳ ҳақида, Туркистон, Ўзбекча // Июль 14, 2010\n← Муҳаммад Солиҳ: «Шайтондан қўрқмаслик нақадар гўзал» Сиёсатчи Муҳаммад Солиҳнинг ўзгача йўли →


Суд ҳукми билан, Рашид Қодиров Жиноят кодексининг қатор моддаларида кўзда тутилган бир нечта оғир ва ўта оғир жиноятларни содир қилганликда айбли деб топилди. Рашид Қодировга 10 йил озодликдан маҳрум қилиш ва энг кам ойлик иш ҳақининг 500 баравари миқдорида жарима жазоси тайинланди.\nАйрим оммавий ахборот воситалари ва уларнинг ўқувчиларида Рашид Қодировга нима учун жиноий шерикларига нисбатан енгилроқ жазо тайинлангани борасида савол пайдо бўлди. Шунингдек, мазкур иш икки йиллик суд жараёнидан сўнг 14 йилга озодликдан маҳрум қилиш ва энг кам ойлик иш ҳақининг 400 баравари миқдорида жарима жазоси тайинланган, халқ орасида “Аҳмадбой” номи билан танилган Аҳмад Турсунбоев иши билан солиштирилган. Қайд этиш жоизки, А. Турсунбоев (1977 й. т.) ва бир гуруҳ шахслар бўйича бўлиб ўтган ишда йирик миқдордаги маблағларини йўқотган 12 мингга яқин жабрланувчи қатнашган ҳамда судланувчи қилмишига яраша жазо олган.\nТаъкидлаб ўтаманки, иш бўйича раислик қилган судья суд жараёни иштирокчиларига ҳукм ўқиётганида қабул қилинган қарор мазмуни ва маъноси, унга нисбатан шикоят бериш муддати ва тартиби батафсил тушунтирилган. Шу билан бирга, шуни қайд этиш лозимки, суд ҳукмига нисбатан фақатгина мазкур суд жараёни иштирокчилари шикоят бериш ҳуқуқига эга.\nЎзбекистон Республикаси Олий суди матбуот хизмати вакили


Қарши “Фьючерс”. Файзиев бир, Султонов иккинчи рақам остида сараланди / Olamsport.com\n09 окт 09:20\nҚарши “Фьючерс”. Файзиев бир, Султонов иккинчи рақам остида сараланди\nТеглар : Санжар ФайзиевҚаршиСултонов\nҚарши шаҳрида теннис бўйича “Фьючерс” туркумига кирувчи турнир давом этмоқда.\nСоврин жамғармаси 15 000 АҚШ долларини ташкил қилувчи мусобақада дунёнинг бир нечта давлатлари қаторида ўзбекистонлик теннисчила ҳам бош соврин учун баҳс олиб боришяпти.\nЖумладан, Санжар Файзиев Қарши турнирининг биринчи, Ҳумоюн Султонов иккинчи рақамли теннисчиси сифатида сараланди. Файзиев илк даврада россиялик Сергей Шипиловга, Султонов эса беларуслик Александр Лиаоненкога қарши кортга чиқади.\nҚолган ҳамюртларимизга тўхталадиган бўлсак, Олимжон Набиев биринчи босқичда украиналик Олег Хотков, Иброҳимжон Ўринов россиялик Владислав Свериденко, Саидаъло Саидкаримов яна бир рус теннисчиси Роман Блохин, Сергей Фомин россиялик Егор Носкин, Марк Трякшин қозоғистонлик Бейбит Жукаев, Григорий Коробейников эса беларуслик Мартин Борисюкка қарши баҳс олиб боради.\nМиллий олимпия қўмитасининг собиқ президенти Ўзбекистон Rowing&Canoe федерацияси раиси лавозимига сайланди 0\nҚарши давлат ихтисослаштирилган мактаб-интернатига касбий имтихонлар бошланди 0


Мустафо Байрамов: “Ғалабада барчанинг ҳиссаси бор” | "NAVBAHOR" FUTBOL JAMOASINING RASMIY WEB SAHIFASI\npfcnavbahor.uz "Навбаҳор" профессионал футбол клубининг расмий сайти Мустафо Байрамов: “Ғалабада барчанинг ҳиссаси бор”\n14.04.2013 20:00\tЗарафшонда “Қизилқум” меҳмони бўлган футболчиларимиз айни пайтда кечки овқатни тановул қилишмоқда. Яна бироздан сўнг жамоамиз аъзолари Қизилқудуқ-Тошкент поезди орқали йўлга тушишади.\nКечки овқат олдидан жамоамиз бош мураббий Мустафо Байрамовнинг ўйин ҳақидаги фикрлари билан қизиқдик: - Қўлга киритилган ғалаба учун футболчиларга раҳмат айтаман. Учрашув давомида футболчиларимиз барча кўрсатмаларни бехато тарзда амалга оширишди. Бунинг самараси ўлароқ ғалабани нишонладик. Агарда барча имкониятларимиздан самарали фойдаланганимизда ҳисоб бошқача кўриниш олиши ҳам мумкин эди. Шу ўринда ютуқни ўз-ўзидан бўлмаганлигини эътироф этишни истардим. Вилоят ва клуб раҳбарлари Зарафшондан ижобий натижа билан қайтишимиз учун барча шарт-шароитларни яратиб беришди. Бунинг учун уларга миннатдорчилик изҳор қиламан. Бир сўз билан айтганда ғалабага нафақат футболчилар ва мураббийлар улуш қўшишди. Балки ютуқда бутун бошли аҳил клубимизнинг барча аъзоларининг ҳиссаси бор. Уларнинг барчаларини ғалаба билан табриклайман. Мухлисларимизни хурсанд қила олганимиздан бошимиз осмонда. Келгуси учрашувларда ишқибозларимизни ютуқлар билан мамнун қиламиз деган умиддаман.


Шота Арвеладзе: "Мухлисларсиз футбол қизиқмас" / CHAMPIONAT.asia\nТеглар : ПахтакорШота АрвеладзеМарат Бикмаев\nОЧЛ-2019 саралаши доирасидаги "Пахтакор" - "Эйр Форс" (2:1) учрашувидан кейинги матбуот анжуманининг иккинчи қисмида мезбонлар устози Шота Арвеладзе иштирок этди.\nУнга ўйиннинг энг яхши футболчиси Марат Бикмаев ҳамроҳлик қилди.\n"Биринчи навбатда мухлисларга раҳмат айтмоқчиман. Уларсиз нечта гол урамиз, нечта ғалаба қозонамиз ўз мазасини йўқотади. Рақиб мавсум ўртасида, бизда эса мавсум ҳали бошланмаган. Янги футболчилар кўп, ҳали жамоавий ўйин шаклланмаган", - дейди Шота Арвеладзе.\n"Мухлисларга раҳмат айтаман. Келиб бизни қўллаб туришганидан хурсандман. Кўп имкониятларга эга бўлдик. Аммо мавсумнинг биринчи ўйини бўлгани учун ҳам бироз қийин бўлди. Энг асосийси ғалабага эришдик ва кейинги босқичга чиқдик", - дейди Марат Бикмаев.\n- Агар Бикмаевнинг зарбаси голга айланмаганда сизнинг бошқа режангиз бормиди?\n- Рақибларда ўйин давомида битта вазият бўлди. Улар ўша вазиятни 0:2 вақтида яратишди ва гол уришди. Мухлислар Бикмаевни алмаштиришни сўрашди, аммо охиригача унга ишондим.\n- Жасур Яхшибоев ҳақида нима дейсиз?\n- У мавсумолди йиғинлар вақтида ўзини яхши кўрсатди. Бугун ҳам яхши ўйнади деб ўйлайман.\n- Жароҳат олган уч футболчидан қай бири "Ал Наср" билан баҳсга тайёр бўлади?\n- Афсуски ҳеч ким навбатдаги баҳсгача тайёр бўлмайди.\n- Адашмасам 15 йилдан сўнг "Пахтакор" клубига қайтдингиз. Қандай ҳиссиётлар?\nМарат Бикмаев: - Албатта ҳиссиётларим ажойиб. Ҳар ҳолда футболга мана шу клубда кириб келганман. Ёшлар жамоасида ўйнаганман. Мухлислар мени яхши кутиб олишганидан хурсандман.\n- Жамоада етакчи ким?\n- Егор Кримец, Марат Бикмаев, Жалолиддин Машарипов, Санжар Қувватов етакчи.\nCoca Cola Суперлигаси. Бугун "Пахтакор" Бекободда, "Навбаҳор" Жиззахда ўйнайди 1


«ОТМларни фойда олиш мақсадида очиш — яхши ғоя эмас» — Комилжон Каримов – Газета.uz\n12 апрель 2021, 09:30 Жамият\nЖаҳон иқтисодиёти ва дипломатия университети (ЖИДУ) ректори Комилжон Каримов таълим соҳасидаги рақобат учун тенг шароитлар яратишнинг аҳамияти, давлат олийгоҳларининг илмий салоҳияти, «контракт» миқдори ошишининг сабаблари ва хусусий ОТМларнинг биринчи навбатда фойда олишга интилиши нималарга олиб келиши ҳақида ўз мулоҳазалари билан бўлишди. «Газета.uz» интервьюси.\nОТМларнинг асосий роли ҳақида\nОТМ олдида қандайдир аниқ ягона вазифа турибди деб ўйламайман. ОТМларнинг жуда кўп вазифаси бор. Ва бу фақатгина талабаларга билим ва кўникмалар бериш эмас. Олийгоҳ инсоннинг шахс сифатида шаклланишига ҳисса қўшадиган ижтимоий бирлик ҳисобланади.\nМен кўпинча ОТМларни оммавий ахборот воситалари билан таққослайман. Чунки ОАВларнинг вазифаси жамоатчилик фикрини шакллантиришдан иборат. ОТМлар эса жамоатчилик онгини, жамият маданиятини шакллантиради.\nДавлатнинг таълимдаги роли тўғрисида\nХалқаро тажрибада давлат олий таълим бошқарувида маълум бир даражада қатнашади. Саноати ривожланган мамлакатларда давлат бу жараёнда билвосита иштирок этади. Давлат нимани ёки қандай ўқитишни, фанга неча соат ажратишни ва қанча маблағ сарфлаш кераклиги бўйича кўрсатмалар бермайди. Давлат олий таълимни бошқаришда кузатув ёки васийлик кенгаши, турли хил молиялаштириш схемалари ёки қандайдир тартибга солиш функциялари орқали иштирок этиши мумкин.\nДавлатнинг иштирокисиз ва унинг молиявий кўмагисиз ОТМлар тўлиқ ва самарали ишлай олмайди.\nМасалан, Буюк Британияда давлат ОТМни молиялаштиришда билвосита иштирок этади. ОТМ бюджетига тўғридан-тўғри пул ўтказилмайди. У ерда Funding Council деб номланадиган молиявий кенгашлар мавжуд, улар орқали талабаларнинг ўқиши молиялаштирилади. Бу ҳолатда таълим кредитларини банклар эмас, балки молиявий кенгашлар ажратади.\nЯна бир мисол, давлат турли хил жамғармалар ва молиявий тузилмалар орқали ОТМлардаги илмий изланишлар учун катта маблағ ажратади.\nДавлат ва хусусий ОТМлар ўртасидаги рақобат\nAгар олий таълимда рақобат ривожланса, бу табиий равишда сифат яхшиланишига ва хизматлар нархининг пасайишига олиб келиши керак. Чунки бозорда таклиф ва танлаш имконияти кўпаяди.\n2016 йилда Ўзбекистонда бутун республика бўйлаб 75 та ОТМ мавжуд эди, бугунги кунда уларнинг сони 131 тага етди. Уларнинг деярли тўртдан бири халқаро ОТМлардир.\nОлий таълим билан қамраб олинганлик даражаси ҳам икки бараварга ошди. 2016 йилда бу кўрсаткич тахминан 9% ни ташкил этган бўлса, бугунги кунга келиб олий таълим билан қамраб олинганлик 25% га яқинлашди. 2030 йилгача ушбу кўрсаткични 50% га етказиш мақсад қилиб қўйилган.\nМен олий таълимда мулкчиликнинг турли шакллари ўртасидаги рақобатни фақат олқишлайман. Бу, ўз навбатида, вариативликни ҳам оширади.\nAммо рақобат учун бошланғич позициялар тенг бўлиши керак, шундагина рақобат адолатли бўлади. Aгар имкониятларингиз маълум бир маънода чегараланган бўлса, сизнинг рақобатчингиз фаолиятига эса бундай чегаралар қўйилмаган бўлмаса, табиийки адолатли рақобат ҳақида гап бўлиши мумкин эмас. Бу иқтисодиёт қонуни. Хусусий ва давлат ОТМларининг ҳуқуқий, маъмурий ёки молиявий шароитлари мутлақо фарқ қилади.\nХалқаро ОТМлар билан тенг рақобат қилиш ёки ўзимизни хориждаги ОТМлар билан таққослаш учун улар билан тенг шароитларда бўлишимиз керак. Олийгоҳларга кўпроқ автономия бериш учун қилинаётган ишлар шу учун ҳам муҳим. Aгар шароитлар турлича бўлса, унда якуний натижанинг бир хил бўлишини талаб қилиш ҳам мантиқсизлик ва хато бўлади.\nЛекин, ОТМларнинг ўзи ушбу автономияга тайёрми? Бу босқичма-босқич жараён бўлиши керак. 2022 йилдан бошлаб республиканинг 30 га яқин олий таълим муассасаси бошқарув, молиявий ва ўқув жараёнида автономияга ўтади. Умид қиламанки, ЖИДУ ҳам улар қаторида бўлади. ЖИДУ ўқитувчилар салоҳияти ва моддий таъминот нуқтаи назаридан бунга тайёр.\nНима учун хусусий ОТМлар фойда олишни устувор мақсад қилиб қўймаслиги керак\nДунё бўйлаб талабаларнинг атиги учдан бир қисми (33%) хусусий олий таълимда таҳсил олади. Тахминан 70%и давлат иштирокидаги ОТМларда ўқийди. Хусусий университетларнинг аксарияти, қанчалик ғалати бўлмасин, ривожланаётган мамлакатларда жойлашган. Бу борада Лотин Aмерикаси биринчи ўринда туради, минтақадаги деярли 45% ОТМлар хусусий ҳисобланади.\nБразилияда талабаларнинг 72% хусусий ОТМларда таҳсил олади. Японияда деярли 79%, Жанубий Корея ва Филиппинда ҳам хусусий ОТМларда ўқийдиган талабалар сони кўп. Aммо бу ОТМлар қандайдир шахсларга тегишли эмас. Кўпинча улар йирик компаниялар томонидан яратилган ўзига хос корпоратив ОТМлар.\nОТМ хусусий бўлса ҳам, бу унинг мақсади фойда олиш бўлиши керак дегани эмас. Хусусий ОТМларнинг кўпи беғараз мақсадда жамият ривожига ҳисса қўшиш функциясини бажаради. Aслида, бу жамоат ташкилотлари ва улар «not for profit» сифатида рўйхатдан ўтган. Ушбу муассасани бошқарувчи инсонлар ҳам мазкур фаолиятдан даромад ололмайдилар. Олинадиган барча фойда университетнинг ўзига йўналтирилади.\nХалқаро амалиётда ҳам, Ўзбекистон мисолида ҳам ОТМларни фойда олиш мақсадида очиш — яхши ғоя эмас. Таълимга инвестиция қилинган пуллар узоқ муддатдан кейин ўзини оқлаши мумкин. Сиз бизнесингиз фаолияти бошланганидан 5−10 йил ўтиб, кейин даромад олишингиз мумкин. Бу дарҳол катта даромад келтирадиган соҳа эмас.\nAгар мақсад фойда олиш бўлса, бу сифатга катта таъсир кўрсатиши мумкин. Бундай олийгоҳ таъсисчилари учун сифатдан кўра миқдор устувор аҳамият касб этади. Кўпроқ талабаларни қабул қилиш, уларнинг тезроқ тугатишини кутиш ва тезроқ даромад олиш асосий мақсад бўлиб қолади.\nСармояларингиз тезроқ даромад келтиришни бошлайдиган кўплаб бошқа соҳалар мавжуд.\nБу соҳага жамият ривожланишига ҳисса қўшишни мақсад қилган одамлар кириши керак. Яъни, таълимни, шу жумладан олий таълимни ривожлантиришга сармоя киритиш имкониятига эга бўлган филантроплар.\nДавлат ОТМларининг илмий салоҳияти тўғрисида\nХалқаро ёки хусусий ОТМлар талабаларни кўпроқ ташқи кўриниши, шароити ёки моддий-техник базаси билан жалб қилиши мумкин. Бу ҳам муҳим масала.\nAммо, ушбу ОТМларнинг илмий базага сармоя киритиш имконияти оддий сабаблар билан чекланган: бу тезда фойда келтирмайди. Таълим жараёнини ташкил этиш — бу масаланинг фақат бир томони, аммо ОТМ — бу илмий иш ва илмий фаолият ҳамдир.\nОксфорд ёки Кембриж бўладими, ҳар қандай нуфузли университетни олинг, улар аввало ўзларининг илмий ютуқлари, илмий базалари билан машҳур. Илмий фаолият эса — бу жуда жиддий сармояларни талаб қиладиган соҳа ва у яқин келажакда сизга даромад олиб келиши ҳам даргумон.\nДавлат иштирокидаги ОТМларда эса илмий салоҳият ва илмий база аллақачон шаклланган ва мавжуд. Ва ҳар қандай янги хусусий олийгоҳ учун давлат ОТМлари билан ушбу масалада рақобатлашиш қийин бўлади. Aммо бу салоҳият моддий-техник базани яхшилашда, янги ўқитиш услубларида намоён бўлиши керак.\n«Контракт» миқдорининг ошиши ва тўлов усуллари тўғрисида\nҲозир ОТМлар босқичма-босқич равишда молиявий автономияга ўтмоқда. Молиявий автономияда ОТМ барча харажатларни ўз маблағлари ҳисобидан қоплайди. Давлат томонидан ажратиладиган маблағлар анча чекланган бўлади. Aлбатта, университетлар молиявий мустақилликка ўтса ҳам, маълум даражада давлат буюртмаси бўлади ва у давлат бюджети ҳисобидан қопланади.\nAммо университетлар ўз молиявий барқарорлигини асосан ўзи таъминлаши керак бўлади. Биринчи навбатда, бу талабаларнинг тўлов-шартнома маблағлари ҳисобига қопланади.\nОТМда қанча кўп талаба ўқиса, битта талаба учун харажат ёки таълим хизматлари нархи шунчалик арзон бўлади. Aммо талабалар камроқ бўлса, унда таннарх ҳам ошади.\nБу борада ЖИДУ Ўзбекистондаги бошқа олийгоҳлар билан таққослаганда кичик университет, бугунги кунда бизда магистрларни қўшиб ҳисоблаганда талабалар сони 1500га ҳам етмайди. Табиийки, таълим хизматларининг нархи анча юқори. Шунинг учун «контракт» нархини ошириш тўғрисидаги қарор мантиқий ва тўғри бўлган. Aкс ҳолда, университет фаолият юритолмасди.\nТалабалар учун «контракт» тўлашни енгиллаштирувчи бир неча йўллар мавжуд. Имкониятлар жуда кўп ва бу масалани фақат талабанинг ўзига қолдириб бўлмайди.\nУлардан бири бу — таълим кредитлари. Дунёда талабалар ёки уларнинг ота-оналари таълим хизматлари нархини ўз чўнтагидан тўлайдиган мамлакатлар жуда кам. Ўзбекистонда бундай амалиёт мавжуд, аммо ушбу кредитларни олиш имкониятининг миқёси чекланган.\nУниверситетнинг ўзи ҳам талабаларга бевосита ёрдам бериши мумкин. ЖИДУда биз юқори баҳоларга ўқиган талабаларга танлов асосида бериладиган университет стипендиясини жорий қилдик. Бу «контракт» нархини маълум даражада қоплайди.\nУчинчиси — бу турли хил ташкилотларнинг жалб қилиниши. Масалан, иш берувчилар энг яхши талабаларни танлаб олишлари мумкин ва кейинчалик ишлаб бериш шарти билан тўлов-шартнома пулини тўлиқ ёки қисман қоплашлари мумкин. Биз бу борада ҳам фаол иш олиб боряпмиз.\nКим университет ректори бўла олиши тўғрисида\nТаълим муассасаларининг ўзига хос хусусияти шундаки, бу ерда шунчаки менежер бўлиш етарли эмас. Ректор бўладиган киши ҳал қилиши керак бўлган масалаларда ваколатли бўлиши лозим. Бу шунчаки бошқарилиши керак бўлган бизнес эмас-ку.\nРектор бўладиган киши академик доираларда тан олинган шахс бўлиши керак. Шу билан бирга, у университет ихтисослиги бўйича ҳам ваколатли бўлиши лозим. Шу борада, мен Жаҳон иқтисодиёти ва дипломатия университетининг раҳбари эканлигимдан хурсандман, бу соҳада ўзимни катта мутахассисман деб айта олмайман, лекин ҳеч бўлмаганда бу масалаларда компетенцияга эгаман. Бу жуда муҳим. Шунингдек, бу ўқув жараёнини ташкил қилишда ҳам асқотади.\nРекторлар менежер сифатида ҳам самарали бўлишлари керак. Улар менежмент ва бошқарувнинг нозик томонларини тушуниши керак. Aгар инсонда бу фазилатларнинг барчаси мужассам бўлса, менимча бундай одамлар муваффақиятли раҳбар бўлишлари мумкин.\nИнтервьюнинг кейинги қисмида Комилжон Каримов нима учун ЖИДУда коррупция ривожланмаганлиги, битирувчилар учун зарур бўлган кўникмалар, шунингдек, танқидий фикрлаш ва талабалардан «фидбек» олиш муҳимлиги ҳақида гапиради.\n«Газета.uz» 10 909\nЮқори малакали мутахассисларнинг иш топиши муаммо бўлмайди — ЖИДУ ректори 14 апрель 2021, 16:29


700 ёшли тут дарахтига шикаст етказган фуқаро жаримага тортилди\nФарғона вилояти Риштон туманида экилганига етти юз йил бўлган тут дарахтига шикаст етказган тадбиркор жаримага тортилди. Бу ҳақда Фарғона вилоят Экология бошқармаси ахборот хизмати хабар берди.\nKun.uz сайтида Риштон Марказий деҳқон бозори ҳудудидаги 1340 йилда экилган тут дарахтлари ёнида икки қаватли савдо дўкони қурилиши бошлангани, иш бошлаган қурувчилар пойдеворни қазиши оқибатида дарахтларнинг томирларига шикаст етгани ҳақида мақола эълон қилинган эди.\nМаълум бўлишича, Риштон туман давлат инспекторлари томонидан ҳолат жойига бориб ўрганилган.\nҚурилиш ишларини амалга ошираётган тадбиркорда туман ҳокимининг ер ажратиш тўғрисидаги қарори бўлган, бироқ Экологик экспертиза хулосаси бўлмаган. Фуқаро қурилиш ишлари давомида ноқонуний қазиш ишларини олиб бориб, муҳофазага олинган дарахт илдизларига шикаст етказган.\nҲуқуқбузарга нисбатан Ўзбекистон Республикаси МЖтКнинг тегишли моддаларига асосан базавий ҳисоблаш миқдорининг 20 баробари, яъни 5 400 000 сўм миқдорида маъмурий жарима қўлланган. Шунингдек, дарахтлар атрофида олиб борилаётган қурилиш ишлари тўхтатилиб, пойдевор учун қазилган жойда кўмиш ишлари олиб борилмоқда.\n19:41 / 24.04.2022\nРиштондаги «Қўрғошин операцияси»: Барака мозордаги ширк амаллар\n11:15 / 11.03.2022\nРиштонлик аёлнинг икки нафар фарзанди билан бедарак йўқолгани ҳолати юзасидан жиноят иши қўзғатилди\n20:07 / 03.03.2022\nРиштон туманида ғойиб бўлган она ва қизлари қидирувга берилган. Кичик қизнинг жасади Катта Фарғона каналидан топилди\n21:41 / 28.02.2022\nРиштондаги 700 йиллик дарахтлар хавф остида


Samsung энг харидоргир смартфонининг давомчисини аллақачон оммавий ишлаб чиқара бошлади - Terabayt.Uz\nSamsung энг харидоргир смартфонининг давомчисини аллақачон оммавий ишлаб чиқара бошлади\nЖанубий кореялик техногигантнинг Galaxy A50 смартфони (сотиб олиш) – бутун дунёда энг яхши қабул қилинган моделлардан биридир. Жорий йилнинг биринчи ярмида у энг кўп сотилган смартфонлар рейтингида кучли учликдан жой олган.\nЎҚИНГ: Ўтган ҳафта трендда бўлган топ 10 смартфон (қирқ учинчи ҳафта)\nSamsung ҳозирда ушбу моделнинг давомчиси бўлмиш Galaxy A51 смартфонини тайёрламоқда. Galaxy A50 жорий йил февралнинг охирида намойиш этилганини ҳисобга олсак, унинг кейинги талқини ҳам 2020 йилнинг тахминан ўша пайтларида чиқса керак.\nЛекин инсайдерларга кўра, компания Galaxy A51 моделини тезроқ тақдим этишга шошиляпти. Ҳиндистондаги заводида аллақачон ушбу смартфонни серияли тарзда ишлаб чиқариш бошланган, демоқда манбалар.\nАввалроқ сизиб чиққан маълумотларга кўра, афсуски, Galaxy A51 модели ўз «аждод»идан кўра тезкорроқ бўлмайди. Чунки унда қўлланадиган Exynos 9611 чипсети Galaxy A50 процессори – Exynos 9610’дан айтарли фарқ қилмайди.\nGalaxy A51 нархи борасида ҳозирча маълумот йўқ, лекин аллақачон савдога чиқарилган аксарият Samsung телефонларини атиги 705 000 сўмдан бошланувчи нархларда Terashop.uz интернет-дўконимиздан харид қилиш мумкин.\nЎҚИНГ: 108 МП камерали Galaxy A91 флагмани эртароқ чиқади, бу туркумда яна тўққизта смартфон бор!\n#Samsung #Android смартфон #Samsung Galaxy A50 #Samsung Galaxy A51


Бўлим тарихи 1967 йилдан бошланади. Ўша вақтда Олий мактаб таркибида илмий-ноширлик гуруҳи тузилган. 1974 йили у Илмий-тадқиқот ва таҳририят-ноширлик бўлимига айтантирилган. Олий мактаб бошлиғининг илмий ишлар бўйича ўринбосари айни пайтда бўлим бошлиғи ҳисобланган.\nХудди шу йили Илмий тадқиқот ва таҳририят-ноширлик бўлими таркибида уч нафар ходимдан иборат таҳририят-ноширлик гуруҳи ташкил этилган. 1974–1994 йиллар мобайнида унга юридик фанлар номзоди, катта илмий ходим М.Кержнер раҳбарлик қилган. 1983 йилда бўлим штатига мусаҳҳиҳ лавозими киритилган.\nТаълим муассасаси Академия мақомини олганидан сўнг илмий-тадқиқот ва таҳририят-ноширлик бўлими мустақил бўлим мақомига эга бўлди, яъни унинг штатига бўлим бошлиғи лавозими киритилди. Бу лавозимга юридик фанлар номзоди, доцент Б.Зокиров тайинланди. 1996 йилда илмий тадқиқот ва таҳририят-ноширлик бўлимининг таҳририят-ноширлик гуруҳи негизида янги тузилма – таҳририят-ноширлик бўлими ташкил этилди. Бўлимга дастлаб М.Кержнер, 1999-2005 йилларда эса В.Кан бошчилик қилди.\nБўлимнинг асосий вазифаси ўқув жараёнини мутахассисларни тайёрлаш ихтисослигига мувофиқ ўқув ва илмий адабиётлар, ўқув-методик қўлланмалар билан таъминлаш ҳисобланади. Ўтган йиллар ичида жамоа муҳаррирларининг саъй-ҳаракати билан 3 мингга яқин номдаги адабиётлар таҳрир қилиниб, нашрга тайёрланди.\nШунингдек, бўлим қошида бир неча йиллардан буён «Ўзбекистон Республикаси Ички ишлар вазирлиги Академиясининг ахборотномаси» илмий журнали нашр этиб келинмоқда.\nКадрлар салоҳиятини юксалтириш, адабий таҳрир ва ноширлик сифатини давр талаблари даражасида ташкил этиш бўлимнинг асосий мақсадларидан саналади. Ана шу мақсадда Журналистика ва оммавий коммуникациялар университети билан амалий ҳамкорлик йўлга қўйилган.


Жанубий Корея компанияси Тошкентда энг замонавий ва юқори технологик бино қуради\nУрбанизация 21 апрел 2021 90\n«Tashkent City»даги «BOMI Financial Center» Жанубий Корея ва Ўзбекистон ўртасида мустаҳкамланиб бораётган дўстлик рамзига айланади.\nБугун Ўзбекистоннинг Сеулдаги элчиси Виталий Фен Жанубий Кореянинг «BOMI Engineering & Construction Co., Ltd.» компанияси раиси Ким Док Ёнгни қабул қилди.\nМулоқотда Ким Док Ёнг бошчилигидаги делегациянинг 14-15 апрель кунлари Ўзбекистонга ташрифи якунлари муҳокама қилинди.\nКим Док Ёнг Ўзбекистон раҳбариятига «Tashkent City» халқаро бизнес маркази ҳудудида «BOMI Financial Center» кўп қаватли бино қурилишини амалга оширишда кўрсатилаётган ёрдам учун миннатдорлик билдирди. У Тошкент шаҳрида ҳукумат ишчи гуруҳи аъзолари билан бўлиб ўтган музокаралар якунларини мамнуният билан қайд этди. Ушбу учрашув давомида томонлар «Tashkent City» ҳудудида «BOMI Financial Center» қурилишини жадаллаштириш бўйича келишувга эришди ва биргаликда ўтказиладиган тадбирларнинг аниқ муддатларини келишиб олди.\nКим Док Ёнг Сеулга қайтгач, Ўзбекистондаги лойиҳа доирасида барча жараёнларни тезлаштириш учун мутахассислар гуруҳини тузганини маълум қилди. Пандемияга қарамай, компания вакиллари Тошкентга ташрифдан сўнг эришилган келишувларни ўз вақтида бажариш учун қўшимча маблағларни жалб қилди. Айни пайтда, Ўзбекистон вакиллари ҳам объект қурилишида фаол иш олиб боряпти.\n«BOMI Engineering & Construction Co., Ltd.» раиси яна бир бор компания Тошкентда энг замонавий ва юқори технологик бино қуришга тайёр эканини тасдиқлади. Ким Док Ёнг «Tashkent City»даги «BOMI Financial Center» Жанубий Корея ва Ўзбекистон ўртасида мустаҳкамланиб бораётган дўстлик рамзига айланишини таъкидлади, деб хабар беради «Дунё» АА.


7 йил аввал 1956 siyrat.uz\nИмом Аҳмад ибн Ҳанбал Умар ибн Хаттоб розияллоҳу анҳудан қуйидагиларни ривоят қиладилар: «Бадр уруши куни Пайғамбар соллаллоҳу алайҳи васаллам саҳобаларига назар солдилар. Улар уч юздан зиёдроқ эдилар. Пайғамбар соллаллоҳу алайҳи васаллам қиблага қарадилар, эгниларида ридо ва иштон бор эди. Сўнгра: «Эй бор Худоё, менга берган ваъдангни юзага чиқар. Эй бор Худоё, бугун мана шу Ислом жамоаси ҳалок бўлса, Сенга ер юзида бошқа ибодат қилинмайди», дедилар. У Зот Роббиларидан мадад сўраб дуо қилар эдилар. Ҳатто елкаларидан ридолари тушиб кетди. Абу Бакр келиб ридони олиб, эгниларига ташлаб қўйди-да, орқаларида турди. Сўнгра: «Эй Аллоҳнинг Пайғамбари, Роббингизга ёлборганингиз етар. У сизга берган ваъдасини, албатта, амалга оширади», деди. Шунда Аллоҳ таоло қуйидаги оятни нозил қилди. «Ўшанда Роббингиздан мадад сўраганингизда, сизни (сўровингизни) ижобат қилиб: «Албатта, Мен сизларга кетма-кет келадиган мингта фаришта ила мадад берувчиман», деди». Албатта, Пайғамбарларига қўшилиб, мусулмонлар ҳам Парвардигори Оламдан ёрдам сўраганлар. Шунинг учун ҳам оятда Пайғамбар соллаллоҳу алайҳи васалламнинг ўзларигагина эмас, балки мусулмонларга мурожаат қилинмоқда. Аллоҳ таоло мўмин бандаларига мадад учун фаришталарни юборганлиги ҳақида турли ривоятлар мавжуд. Аммо бу каби мавзуларда энг ишончли манба Қуръони карим ва ҳадиси шариф бўлади. Мазкур ояти карима ва яна бошқа оятларни ўз жойида ўрганамиз. Шунингдек, Имом Бухорий ҳам китобларида бу ҳақда Пайғамбаримиздан ривоят қилинган ҳадисни келтирганлар. Имом Бухорий «Саҳиҳ»ларидаги «Китоб ал-Мағозий»да фаришталарнинг Бадрда ҳозир бўлишлари бобини келтирганлар. Ушбу бобдаги биринчи ҳадис Муъоз ибн Рифоъата ибн Рафиъ аз-Зурақийдан, у отасидан ривоят қилади. Унинг отаси Бадр аҳлидан бўлган экан: Жаброил фаришта Пайғамбар соллаллоҳу алайҳи васалламнинг ҳузурларига келиб: «Ичингизда Бадр аҳлларини қандоқ санайсизлар?» деди. У Зот: «Мусулмонларнинг афзалидан», дедилар ёки шунга ўхшаш калима айтдилар. У: «Фаришталардан Бадрда ҳозир бўлганлар ҳам шундоқдир», деди. Имом Бухорий яна шу бобда Икрима ва Ибн Аббос розияллоҳу анҳулардан ривоят қилган ҳадисда қуйидагилар айтилади: «Набий соллаллоҳу алайҳи васаллам Бадр куни: «Мана бу Жаброил отининг бошидан тутиб устида уруш анжомлари билан келмоқда», дедилар.


«Ўзгидромет» 17 март куни кутилаётган об-ҳаво маълумотини эълон қилди - Zamin.uz\n«Ўзгидромет» 17 март, чоршанба куни қандай об-ҳаво кузатилишини маълум қилди. Унга кўра Тошкент шаҳрида ҳаво ўзгариб туради, ёғингарчилик кутилмайди. Кечаси ва эрталаб туман тушиши мумкин. Шамол шарқдан 3-8 метр/секунд тезликда эсади. Ҳарорат кечаси 0-2 даража совуқ, кундузи 9-11 даража илиқ бўлади.\nАндижон, Наманган, Фарғона вилоятларида ҳаво ўзгариб туради, баъзи жойларда ёмғир ёғади. Баъзи жойларга туман тушиши мумкин. Шамол шарқдан 7-12 метр/секунд тезликда эсади. Ҳарорат кечаси 2 даража совуқ-3 даража илиқ, кундузи 6-11 даража илиқ бўлади.\nРеспубликанинг тоғли ҳудудларида ҳаво ўзгариб туради, тоғли ҳудудларда баъзи жойларда ёғингарчилик (ёмғир, қор) бўлиши мумкин. Қор кўчиши хавфи бор. Баъзи жойларга туман тушиши мумкин. Шамол шарқдан 7-12 метр/секунд тезликда эсади. Ҳарорат кечаси 3-8 даража совуқ, кундузи 2-7 даража илиқ бўлади. “Замин” янгиликларини “Одноклассники”да кузатиб боринг\nЯнгиликлар » Ўзбекистон » «Ўзгидромет» 17 март куни кутилаётган об-ҳаво маълумотини эълон қилди


Ўзбекистон Либерал-демократик партияси учун ҳам мазкур сайловларда муносиб қатнашиш, маҳаллий вакиллик органларидан кўпчилик депутатлик ўринларини эгаллаш, пойтахтимизнинг ижтимоий-иқтисодий ривожланишига ҳисса қўшиш муҳим вазифалардан биридир.\nАлбатта, ЎзЛиДеП ўтган давр мобайнида катта сиёсий тажриба тўплади. Партия ўзининг 14 йиллик фаолияти давомида вакиллик органларига бўлиб ўтган сайловларда муваффақиятли иштирок этиб, ғалаба қозониб келди. Хусусан, сўнгги 2014 йилнинг декабрида Олий Мажлис Қонунчилик палатасига ўтказилган сайловлар ҳам бундан мустасно эмас. Ушбу сайлов якунларига кўра ЎзЛиДеП парламент қуйи палатасида 52 кишидан иборат энг йирик фракцияни тузишга муваффақ бўлди. Шунингдек, маҳаллий Кенгашларда ҳам партиянинг ўрни тобора мустаҳкамланиб бораётганлигини таъкидлаб ўтиш лозим. Хусусан, бугунги кунга келиб, Қорақалпоғистон Республикаси Жўқорғи Кенгеси, барча вилоятлар ва Тошкент шаҳар кенгашларида ЎзЛиДеП кўпчилик депутатлик ўринларига эга. Бу натижалар йирик депутатлик корпусига таянган ҳолда, партияга марказда ва ҳудудларда муҳим ижтимоий-сиёсий ва иқтисодий жараёнларда фаол иштирок этишга, тадбиркорлар ва фермерлар манфаатларини самарали ҳимоя қилишга асос яратмоқда.\nБундай фаолият аҳоли орасида партия обрўсининг ортишига, ЎзЛиДеП сафларининг тобора кенгайишига ижобий таъсир этмоқда. Маълумот ўрнида қайд этиш жоиз, айни пайтда аъзоларимиз сони 384 мингдан ошди. Уларнинг 52 мингга яқини Тошкент шаҳри ҳиссасига тўғри келади. Улар 1255 та БПТ атрофида бирлашган. Партия тобора яқинлашаётган халқ депутатлари Тошкент шаҳар туман Кенгашларига бўладиган сайловларга ана шундай салоҳият билан кириб бормоқда.\nШуни алоҳида таъкидлаш керакки, 2017 йил 23 сентябрь кунидан – сайлов кампанияси расман эълон қилингандан буён партиямиз мазкур сайловда ҳар жиҳатдан фаол иштирок этишга пухта ҳозирлик кўрмоқда.\nПартия томонидан шаҳар кенгаши ва туман ташкилотларида сайлов штаблари тузилиб, зарур шароитлар яратилди. Оммавий ахборот воситаларида номзодларнинг сайловолди дастурини тарғибот ва ташвиқот қилиш, депутатликка номзодларнинг ҳужжатларини тайёрлаш ва сайлов комиссиялари билан ишлаш, партиянинг ваколатли вакили, номзодларнинг ишончли вакиллари, кузатувчиларни тайёрлаш ва улар билан ишлаш гуруҳлари шакллантирилиб, уларнинг таркиби тасдиқланди. Партиямизнинг сайловда иштирок этиши учун тегишли ҳужжатлар сайлов участкаларига топширилди.\nҚолаверса, Тошкент шаҳридаги барча туман Кенгашларининг конференциялари кўтаринки руҳда ўтказилиб, уларда халқ депутатлари туман Кенгашларига ЎзЛиДеПдан 330 та номзод кўрсатилди.\nСайловда муносиб номзодларнинг иштирок этиши юқори натижага эришишда муҳим омиллардан бири ҳисобланади. Шу туфайли бугунги ислоҳотлардан яхши хабардор ва ўз фаолияти билан унга жавоб беришга қодир бўлган фаолларимиз орасидан муносиб номзодлар танлаб олинди.\nТаъкидлаш жоизки, партиямиз ушбу сайловларда ўз дастурий мақсадларидан келиб чиқиб, асосий эътиборни Марказий Осиёнинг энг йирик марказларидан ҳисобланган Тошкент шаҳри ва унинг туманларида жадал олиб борилаётган иқтисодий ва ижтимоий соҳалардаги ислоҳотларни изчил давом эттириш, давлат бошқаруви органлари фаолиятини янада такомиллаштириш ва кучли фуқаролик жамияти асосларини мустаҳкамлашда фаол иштирок этишга қаратмоқда.\nБунда хусусий мулк ҳимоясини янада кучайтириш, тадбиркорлик учун қулай ишбилармонлик муҳитини яратиш, соҳа ривожи учун зарур бўлган самарали инфратузилмани ривожлантириш каби муҳим масалалар партиямизнинг асосий вазифаларидан ҳисобланади. Партиямиз кичик бизнес ва хусусий тадбиркорликни ривожлантириш, айниқса бу соҳаларга ёшлар ва аёлларнинг кенгроқ кириб келишига эришиш орқали аҳолининг барқарор иш ўринлари билан таъминланиши, турмуш фаровонлиги ошишини таъминлашни ҳам ўз олдига мақсад қилиб қўйган. Дарҳақиқат, ҳудудларда истиқомат қилаётган кўп сонли ёшларнинг ўз иқтидор ва истеъдодини рўёбга чиқаришлари, тадбиркорлик фаолияти билан шуғулланишлари учун кенг шароитлар яратиш партиямизнинг доимий диққат эътиборидадир.\nБинобарин, бугун энг илғор ва тараққий этган мамлакатлар тажрибаси шуни кўрсатадики, иқтисодиётни юксалтириш, аҳоли турмуш даражасини оширишда ўрта синф – кичик бизнес ва хусусий тадбиркорлик соҳаси вакиллари муҳим ўрин тутмоқда.\nМазкур соҳани қўллаб-қувватламай туриб, иқтисодий ўсишга эришган, ишсизлик муаммосини ижобий ҳал қилган бирор-бир давлат йўқ, десак асло муболаға бўлмайди. Қайси бир тараққий этган мамлакатнинг иқтисодий соҳада босиб ўтган йўлига назар ташламайлик, айнан тадбиркорлик соҳаси мамлакат иқтисодиётида ҳал қилувчи аҳамиятга эгалигини кўрамиз.\nШу билан бирга партия мамлакатимиз раҳбари томонидан илгари сурилган Ҳаракатлар стратегиясида ўз аксини топган Тошкент шаҳрини дунёнинг ривожланган мегаполисларига хос бўлган тамойиллар асосида ривожлантириш, шаҳарда юқори технологияларга асосланган, жаҳон бозорида рақобатбардош саноат маҳсулотларининг янги турларини ишлаб чиқариш, замонавий хизматлар кўрсатишни ташкил этиш ва ахборот инфратузилмасини ривожлантириш борасидаги узоқни кўзловчи мақсадларни амалга оширишни ўз олдида турган муҳим вазифа деб билади ва ушбу вазифаларни бажаришда айнан тадбиркорлик субъектлари етакчилик қилиши зарур, деб ҳисоблайди.\nБунинг учун эса кичик бизнес ва хусусий тадбиркорликни жадал ривожлантириш, шахсий ташаббусларга кенг йўл очиш мақсадида қулай ишбилармонлик муҳитини, қолаверса, инвестицион муҳитни янада яхшилаш масалалари партиямиз учун асосий мақсад бўлиб қолаверади. Айнан ушбу масалалар ЎзЛиДеПнинг Тошкент шаҳар халқ депутатлари туман Кенгашларига ўтказиладиган сайловлардаги иштирокида иқтисодий соҳадаги устуворликлари сирасига киради. Шунингдек, партия ўз фаолияти давомида хусусий мулк дахлсизлиги бўйича конституциявий тамойилни ҳимоя қилиб, уни ҳаётга изчил татбиқ этишда фаол қатнашади.\nАлбатта, мамлакатимиз тараққиётининг келгуси беш йилига мўлжалланган Ҳаракатлар стратегиясининг бекаму кўст амалга ошиши кўп жиҳатдан жойлардаги ислоҳотларнинг қандай боришига бевосита боғлиқ. Эътибор қаратадиган бўлсак, ушбу дастурий ҳужжатда тадбиркорликни ҳар томонлама қўллаб-қувватлаш, ҳудудларда янги кичик бизнес субъектларининг кўпайишига шарт-шароитлар яратиш орқали маҳаллий бюджетларнинг даромад базасини кенгайтириш борасида ҳам аниқ вазифалар белгиланган. Шу маънода туманлар даражасида маҳаллий бюджетни қабул қилиш ва ижросини назорат қилиш, шунингдек, туман Кенгашлари сессиясида маҳаллий давлат органлари мансабдор шахсларининг ҳисобот ва ахборотларини тинглаб, муҳим қарорлар қабул қилиш алоҳида аҳамият касб этади. ЎзЛиДеП Сайловолди дастурида бу жиҳатларга алоҳида эътибор қаратилган. Бундай амалиёт келгусида энг аввало пойтахт туманларининг ривожида муҳим ўрин тутиб, шакллантирилган бюджетни тўғри тақсимлаш, уни мақсадли сарфлашга ҳам хизмат қилади.\nУмуман олганда, туман Кенгашларининг ташкил этилиши жойларда депутатлик назоратини кучайтириш, қолаверса, ҳудудлар ривожига қаратилган янги таклиф ва ташаббуслар билан чиқишда долзарб аҳамиятга эга. Бунинг натижасида бевосита туман Кенгаши депутатлари аралашуви ва кўмаги билан ҳудудлардаги муаммолар ўз вақтида ечим топади. Биламизки, ҳар бир масалани аҳоли ичига кирмасдан, улар билан яқин мулоқот ўрнатмасдан, жойига бориб, чуқур ўрганмасдан ҳал этиш бугунги ислоҳотлар талабига асло тўғри келмайди.\nПартиямизнинг ушбу сайловларда иштироки билан боғлиқ яна бир муҳим жиҳат. Маълумки, бугунги кунда мамлакатимиз ялпи ички маҳсулотининг 16 фоиздан ортиғи, инвестицияларнинг 18 фоиздан, саноат маҳсулотларининг 20 фоиздан зиёди Тошкент шаҳрига тўғри келмоқда. Кейинги вақтда ана шу кўрсаткичларни янада яхшилаш, пойтахтнинг иқтисодий имкониятлари ва салоҳиятини кўтаришга қаратилган янгича ислоҳотлар изчиллик касб этмоқда. Бу борада бир қатор истиқболли дастурлар қабул қилиниб, улар ҳаётга татбиқ этилаяпти. Аҳамиятлиси, электротехника, машинасозлик, қурилиш-пудрат ташкилотлари, тиббиёт хизматларини кўрсатиш соҳаларида фаолият юритаётган кичик бизнес корхоналарини рағбатлантиришга алоҳида эътибор қаратилмоқда.\nМасалан, пойтахтимиз туманлари кесимида олиб қарайдиган бўлсак, Яшнобод ва Олмазор туманларида кичик бизнеснинг инновацион технопарклари ташкил этилади ва қиймати 102 миллиард сўм бўлган 285 та инновацион лойиҳа амалга оширилади. Бектемир туманида қиймати 20 миллион доллар бўлган, йилига 1500 та юк ташиш вагонларини қайта таъмирлаш лойиҳасининг ишга туширилиши режалаштирилган. Шунингдек, Миробод туманида “Нано Медик” корхонасида йилига 450 минг дона 9 турдаги дори воситаларини ишлаб чиқариш ҳам йўлга қўйилади. Бундай йирик лойиҳалар пойтахтимизнинг бошқа туманларида ҳам амалга оширилиши белгиланган.\nКўриниб турибдики, ушбу аниқ ва мақсадли ишларни рўёбга чиқариш нафақат ижро ҳокимияти вакиллари фаоллигига, балки айнан тадбиркорлар ва ишбилармонлар номидан сиёсий майдонга чиққан ЎзЛиДеП ва унинг Тошкент шаҳар халқ депутатлари туман Кенгашларида шакллантирилаётган депутатлик гуруҳлари фаоллигига ҳам боғлиқдир.\nЎзЛиДеП ушбу мақсадларга эришиш учун ўз ғояларига содиқ фаолларни депутатликка номзод сифатида кўрсатди.\nМухтасар қилиб айтганда, мазкур сайлов пойтахтимиз аҳолисининг ўз хоҳиш-иродасини тўғридан тўғри рўёбга чиқаришининг амалий ифодаси, катта ижтимоий-сиёсий тадбирдир. Юксак савия ва уюшқоқликни талаб этадиган ушбу сиёсий тадбирда ЎзЛиДеП муносиб иштирок этиш ва сайловчилар ишончини қозониш орқали ўз вакиллари воситасида жонажон пойтахтимизнинг иқтисодий салоҳиятини янада ошириш ва аҳоли турмуш сифатини юксалтиришни кўзламоқда. Ишончимиз комилки, асосий электоратимиз ҳисобланмиш мулкдорлар қатлами ҳамда либерал-демократик ғоялар тарафдорлари кўпчиликни ташкил этади ва бўлажак сайловда партиямиз Тошкент шаҳар халқ депутатлари туман Кенгашларида ҳам энг кўп вакилларига эга бўлади.\nТадбиркорликни ривожлантириш – оила фаровонлиги, юрт ободлигига элтувчи йЎл!


Ҳабиб Нурмагомедов: Ўзбекистонда аралаш яккакураш турнири бўлиб ўтади — Sof.uz\nЖАҲОН 6,826,273 3,312,659 397,411\nҲабиб Нурмагомедов: Ўзбекистонда аралаш яккакураш турнири бўлиб ўтади\n6.10 14:48 360 Спорт\nЎзбекистонда 2020-2021 йилларда илк бор Глобал жангчилар чемпионати ўтказилади. Бу ҳақида UFC мутлақ чемпиони Ҳабиб Нурмагомедов Санкт-петербургда бўлиб ўтаётган Synergy Global Forumда айтдиб берди.\n“Биз Ўзбекистонда илк бор GFC 20 мусобақасини ўтказамиз. Режага кўра унда 7 нафар ўзбекистонлик ва 6 навар россиялик жангчилар иштирок этади. Жанг "Хумо аренада" бўлиб ўтади. Ўзбекистон ҳукумати кўмагида”, - деди Нурмагомедов.\nУндан ташқари Ҳабиб Ўзбекистонда Аралаш яккакураш санъатини (MMA) ривожлантиришга ўз ҳиссасини қўшишини ва Республика ҳудудид ўз спорт академияси очишни режалаштираётганини хабар қилди.\n“Ўзбекистонда менинг кўп дўстларим, мухлисларим бор. Дунёнинг қаерда бўлган бўлсам ўзбеклар олдимга келиб менга омад тилашади”, - деди спортчи.\nЭслатиб ўтамиз, Ҳабиб Нурмагомедов ММАнинг енгил вазнида енгилмаган чемпион. У 28та жанг ўтказиб 28та ғалаба қозонган. Нурмагомедов айтишига қараганда, у ўз спорт карьерасини 30та женг билан якунлаш ниятида.\n3.06 21:55 10007\n3.06 17:06 3030\n10.05 13:18 1154 Спорт\n25.04 23:00 1211 Спорт\n9.03 14:44 3726\n24.02 12:09 797


Инсульт хуружи ва унинг олдини олиш\nИнсульт – бош мияда қон айланишининг ўткир бузилиши натижасида мия тўқимасининг шикастланиши ҳисобланади. Ҳозирги даврда асаб касалликлари орасида мия қон айланишининг бузилиши яъни инсульт хасталиги биринчи ўринда туради.\nХўш, инсульт ривожланишининг хавфини оширувчи омиллар нималардан иборат?\nАртериал гипертензия яъни қон босимининг кўтарилиши, насл сурувчи салбий ирсият,чекиш ёки алкоголли ичимликлар истеъмол қилиш, қандли диабет, миокард инфарктга йўлиққанлар, бош мия қон айланишининг бузилиш белгилари, чунончи хотира пасайиши, уйқу бузилиши, бош оғриғи, бош айланиши, бошдаги шовқин, кўзнинг хиралашиши, тананинг ярмидаги увишишлар каби ҳолатлар бу касалликни юзага чиқаради.\nШу билан бирга тез-тез асабийлашиш, қоннинг ортиқча даражада қуюлиши ҳам хасталикни ривожлантиради.\nСезгининг тўсатдан бузилиши, тилдан қолиш ёки сўзларни айтиш ё тушунишда, матнни ўқишда қийналиш, бир ёки икки кўзнинг хиралашуви, бирданига ҳаракат мўлжалининг бузилиши, бош оғриғи, қусиш инсульт белгилари саналади.\nИнсонда бундай ҳолат кузатилса зудлик билан биринчи ёрдамни кўрсатиш зарур.. Аввало беморни каравотга қулай ётқизиш керак ва нафас олишни қийинлаштирувчи кийим тугмаларини ечиб, ҳаво оқими билан таъминлашни яхшилаш зарур. Оғзидан, ясама тиш-протезлари бўлса, уларни ечиб олиб қўйиш, агар қусган бўлса, оғиз бўшлиғини тозалаш керак. Бўйни қайрилиб, умуртқа артерияларига қон келиши қийинлашмаслиги учун боши ва елкаларига ёстиқ қўйиш лозим. Касаллик хуружининг дастлабки дақиқа ва соатлари энг қимматли саналади, айнан шу вақтда кўрсатилган тиббий ёрдам энг самарали бўлиши мумкин. Бу пайтда энг муҳими иложи борича тезлик билан беморга малакали тиббий ёрдам кўрсатилишидир. Беморни тезроқ шифохонага етказиш чорасини кўриш керак.\nБемор хуруждан сўнг тузалиб кетадими деган савол кўпчиликни ўйлантириши табиий. Муолажа узоқ вақт давом этади. Даволаш фақат дори терапиясини эмас, балки, парҳез, бемор парвариши, гимнастик машқларни ҳам ўз ичига олади. Дорилар бош мияда қон айланишини ва миядаги моддалар алмашинув жараёнларини яхшилайди. Парҳез таомлар, мия фаолиятини яхшиловчи машқлар ёки реабилитациядан ҳам фойдаланилади. Беморлар бевосита инсультдан кам ҳалок бўладилар, аксинча, унинг асоратларидан кўпроқ вафот этадилар.\nИнсульт хуружини бошидан кечирган киши касалликдан кейин узоқ муддат давомида, камида бир йил ичида ўзига келади. Бу аввало касаллик характерига, беморга қанчалик тез ва сифатли ёрдам берилганига боғлиқ бўлади. Хуруж оқибатлари жуда оғир бўлиши, бемор танасини кўп қисми шол бўлиб қолиши, тилдан қолиши мумкин. Бундай вазиятда касал киши ҳам руҳий, ҳам жисмоний азият чекади. Беморни оёққа туриб кетишида, яқин одамларининг парвариши муҳим аҳамиятга эга. Агар бемор соғая бошласа, аста секинлик билан жисмоний ва ақлий имкониятлари ўзига қайтади. Касалликда буюриладиган дори воситаларини шифокор тайинлайди.\nБугунги кунда марказимизда 2018 йилнинг шу кунига қадар турли хасталиклар билан даволанган 979 нафар беморлардан 405 нафари асаб тизими, 285 нафар бемор инсульт хасталиги билан даво муолажасини олган.\nМарказимизда беморлар учун барча шарт-шароитлар етарли бўлиб, зарур муолажалар билан бир қаторда соғлом турмуш тарғиботи ишлари ҳам самарали йўлга қўйилган. Беморларга тиббий маслаҳатлар, йўл-йўриқлар, касалликни келтириб чиқарувчи омиллар, хасталик белгилари, профилактикасига доир тушунтириш ишларининг мунтазам равишда ташкил этилиши беморларнинг саломатликларини муҳофаза қилиш борасидаги билимларини оширади.\nИнсульт хасталиги бошқа касалликларга нисбатан оғир кечганлиги сабабли кўп холларда ногиронликка олиб келади. Шу сабабли бу касалликка чалинган беморлар доимий равишда реабилитация марказларида даволанишади.\nРеабилитация – организмни йўқолган функцияларини тиклаш демакдир. Бу эса ўз навбатида ижтимоий ҳамда тиббий турларга бўлинади. Буларнинг таркибига эса медикаментоз яъни дори-дармон билан, массаж, фито ва физиотерапевтик муолажалари киради. Демак, реабилитация марказида I, II, ва III гуруҳ ногиронлари саломатликларини тиклайдилар.\nвилоят ногиронларни реабилитация қилиш ва протезлаш\nмарказининг олий тоифали неврологи.\n« Солиқ ислоҳотлари – тараққиёт гарови\nЯнги меҳмонхона иш бошлади »


Ота халқни чалғитди\nКаримов Хотира ва қадрлаш куни муносбати билан телевизорда чиқди.\nЖаа қитмир бола-да, шу Фаррух. Тили қичиб туради доим. Аския қиворадими-ей. Фарғоналик-да...\nЯхшиям ўшликман. Аскиячилар пири Абдулхай махсимнинг юртдошиман. Тўғри, у Қорасувда яшаган. Лекин Ўш билан Қорасув ораси қаттиқроқ кулсангиз овози эшитиладиган даражада яқин-да...\nШунинг учун Фаррухнинг аскияларини баъзан тушуниб қоламан.\nГап кепқолса отаниям аямайди Фаррух. Ҳатто Отаниям.\nАна, кеча Онанинг пойига гул кўтариб борганида Отани журналистлар безовта қилишди. Микрофонларини оғзига тутишди.\nДемак, бир нарса дейиш керак.\nАраб давлатларидаги тўполонлардан гапирди. Арабларга қўшиб 2005даги Анжанни гапирди. Ҳар иккала ҳолатдаям тўполонлар Араб ва Анжандаги нефт ва газни деб, четдан туриб қилинган, деди.\n“Рост айтяпти-эй!” деб ўйлай бошладим: болалигимда Ўшдан Анжанга кетятиб бешиктерватарга ўхшаш нефтсўрғичларларни кўрганман.\nОтанинг гапидан кейин бирдан каллам ишлаб, эндигина “Вот где масала..” дей, деб турсам, лип этиб телевизор олдига Фаррух келди.\n- Бутун Ўзбекистон Маматқул баққолдай гаранг бўлиб ўтирган бўлса керак ҳозир, деди Фаррух кеча оқлатган тишларини ярақлатиб.\n“Маматқул баққол ким”, деб сўраб ўтирмадим.\n“Нега энди бутун Ўзбекистон гаранг бўларкан?” деб сўрадим.\n- Ахир нега гаранг бўлмасин, ахир ўзбекни телевизори араб давлатларида нима бўлаётганини кўрсатганини кўрганмисиз, ўзбекни газетаси ёзганини ўқиганмисиз, деб ўдағайлаб қолди аччиғи қўқонча чиқиб Фаррух.\n- Ҳў, ўзингизни босинг, Фаррухбой, ҳали Ўшнинг аламиниям мендан оласиз шекилли, мен бир нима дедимми, гапирган Ота-ку?! – дедим, - шўрвасига қалампир тушмай қолган қўқонликдай қизишасиз?\n- Э, рост-да, эээ, бу ёқда ўзбекистонлик ҳамкасбларимиз халқнинг руҳий соғломлиги устида кечаю кундуз бош қотириб, ҳар-хил революция-певолюциялар тўғрисидаги гапларни чиққан жойига қайтариб ўтирган бўлса, Анжан воқеаси деганда одамлар Дукчи эшондан бошқани эслолмайдиган бўпқолган бўлса-ю Ота э йўқ, бе йўқ нима қилади Арабни гапириб, Анжанни гапириб?! Мана энди 29 миллионли халқ арабларда нима бўляптийкин, Анжанда нима бўлувдийкин, деб ўйлашни бошлайди.\n- Тўхтанг, тўхтанг Фаррухбой, бу билан нима демоқчисиз? Ҳеч ким гапирмаётганда араб давлатларидаги тўполонлардан гап очиб халқни безовта қилаётган, унинг онгига инқилоб уруғини сочаётган Отанинг ўзи, демоқчимисиз?\n- Бугун ҳаво жаа очилиб кетибдими, деб жавоб қилди Фарруҳ саволимга савол билан кўзлари йилтиллаб.\n-Ҳа, эсиз, бу яқин орада чойхона-пойхонаям йўқ ош-пош қилайлик, десак, дедим мен.


КАСАЛЛАНГАН ҚОРАМОЛ 5 ЁШЛИ БОЛАГА ТАН ЖАРОҲАТИ ЕТКАЗДИ — Ўзбекистонда ва дунёда рўй бераётган энг сўнгги янгиликлар ва хабарлар, жамият, иқтисодиёт, маданият, спорт, технологияларга оид қизиқарли мақолалар.\nHome/ Hodisalar/КАСАЛЛАНГАН ҚОРАМОЛ 5 ЁШЛИ БОЛАГА ТАН ЖАРОҲАТИ ЕТКАЗДИ\nШўрчи тумани “Оқкамар” маҳалласида яшовчи фуқарога тегишли бир бош қорамол 13 июнь куни бўшалиб, шу маҳалла ва қўшни “Жойилма” маҳалласи кўчаларида дуч келган одамларга ҳужум қила бошлади. Қорамол ўта безовта бўлиб фуқаролар ҳаётига хавф туғдириб, баъзи кишиларга жумладан “Жойилма” маҳалласида яшовчи А.Т.нинг 5 ёшли ўғлини сузиб, унинг бош, тана қисми ва оёқларига жароҳат етказди. Воқеадан хавотирга тушган фуқаролар зудлик билан туман ички ишлар бўлими хабар қилишди.\nШу заҳотиёқ туман Ички ишлар бўлими, Фавқулодда вазиятлар бўлими, овчилар жамияти, ветеринария хизмати ва маҳалла фаолларидан иборат гуруҳ тузилиб касалланганлиги гумон қилинган қорамол аҳоли яшаш ҳудудидан четга чиқарилиб ўлдирилди ва унинг аъзолари тегишли тартибда лаборатория текширувига юборилди. Тан жароҳати олган фуқароларга тиббий ёрдам кўрсатилди.\nВоқеа гувоҳларининг айтишича, касалланган қорамол “Ҳар бир оила-тадбиркор” дастури бўйича Қозоғистон Республикасидан келтирилган бўлиб, тадбиркорлик билан шуғулланмоқчи бўлган оилага берилган. Айни пайтда ҳолат юзасидан дастлабки суриштирув ишлари олиб борилмоқда.\nНаманганда бир нечта йирик валютафурушлар қўлга олинди\nЎзбекистонлик продюсер поп юлдуз Арашни судга бермоқчи\nОМБОРНИ ШИПШИЙДОМ ҚИЛДИ, АММО КУЗАТУВ КАМЕРАСИДАН ҚОЧИБ КЕТОЛМАДИ\nКўза кунида синади...ми? Ёхуд “аср”га татигулик бир кун ҳақида...


09:10 / 21.04.2019 79501\n18 апрель куни Kun.uz сайтида «GM Uzbekistan» тадбиркорни хорижлик инвестор олдида шарманда қилди: Қиммат ва сифатсиз маҳсулот ҳақида ҳикоя» сарлавҳали мақола эълон қилинганди. Унда GM Uzbekistan’нинг Самарқанд вилоятидаги дилерлик марказидан харид қилинган Malibu автомобилида қатор нуқсонлар мавжудлиги баён қилинган. «Ўзавтосаноат» АЖнинг мазкур мақола юзасидан баёноти матни Kun.uz’га етказилди.\n«Ўзавтосаноат» АЖ GM Uzbekistan номидан харидорга маҳаллий ишлаб чиқарувчига бўлган содиқлиги учун миннатдорлик билдиради, сабаби харидор Ўзбекистон бозорида ушбу нархга чет эл ишлаб чиқарувчисининг автомобилини харид қилиш имкони бўлган ҳолатда ўз танловини миллий маркадаги автомобилни танлагани унинг GM Uzbekistan компаниясига бўлган ишончидан далолатдир.\nАксарият харидорлар сезганингиздек, «Ўзавтосаноат» АЖ ва GM Uzbekistan томонидан сўнгги йилларда автомобиллар хариди жараёнида жуда кўп нохуш ҳолатлар бартараф этилди ҳамда мижозларга хизмат кўрсатиш сифати оширилди. Компания автомобиль хариди жараёнида шаффофлик ва қулайликни ошириш борасида жуда кўплаб ижобий натижаларга эришди. Автомобилни харид қилиш учун навбатни кузатиш имкони билан электрон ариза қолдириш, шартнома тузиш учун харидорлар талабига кўра агентларнинг харидорлар олдига бориш хизмати, автомобилларнинг кафолат муддати узайтирилиши ва бошқалар шулар жумласидандир.\nЯқин даврларда ҳам харидорлар автомобилларни 45 дақиқада олиб кетиш мумкинлиги ёки уйдан чиқмасдан туриб автомобилни қабул қилиб олишини тасаввур ҳам қила олмасди. Бугунги кунда эса бу ҳеч кимни ҳайрон қолдирмайдиган одатий амалиётга айланишга улгурди.\nБуларнинг барчасини давлатимиз раҳбарининг соҳа бошқарувига бўлган танқидий муносабати ва қўллаб-қувватлаши натижасида амалга оширишга эришилди.\n«Ўзавтосаноат» АЖ корхона мижозларининг асосли танқидлари муносабати билан компания ўз фаолиятини таҳлил қилиб, тизимдаги камчиликларни аниқлаш имконига эга бўлади. Юзага келган мазкур ҳолат мисолида ҳам компания вазиятни ўрганиб, нафақат алоҳида мижознинг балки келгусида хизматларни сифатини ошириш учун бошқарув жараёнини кўриб чиқиш имкони берилади.\n«Ўзавтосаноат» АЖ GM Uzbekistan номидан юзага келган вазиятни эътиборсиз қолдирмайди ҳамда муаммони бартараф қилиш учун бор кучини сафарбар қилади», дейилади баёнотда.\n«Ўзавтосаноат» АЖ томонидан велосипед, мотоцикл ва трицикллар ҳам ишлаб чиқарилмоқда


Radisson Blu Hotel Beeline Business билан ҳамкорликни ривожлантирмоқда\n18:01 / 10.06.2015\nBeeline алоқа оператори Beeline Business ва Radisson Blu Hotel меҳмонхонаси ўртасида ҳамкорликнинг кенгайтирилиши ҳақида хабар берди.\n«Биз Beeline билан 2013 йилдан бери ҳамкорликни амалга оширмоқдамиз. Жорий йилда хизмат кўрсатишнинг юқори даражасига ҳамда бозор инновацион етакчиси мақомига қизиқиш билдирган ҳолда, биз ўз келишувларимизни кенгайтирдик», – деб изоҳ беради Radisson Blu Hotel бош менежери Ахмет Догангун.\n«Биз хизматларимизнинг сифатига ҳамда ишончлилигига жуда катта эътибор қаратамиз ва қувонч билан шуни таъкидлаб ўтамизки, турли соҳалар ва йўналишларни тақдим қиладиган компанияларнинг аксарияти Beeline Business`ни афзал кўрмоқдалар. Radisson билан бизни мустаҳкам шериклик муносабатлари боғлаб турибди. Биз алоқаларнинг келгусида яна ривожланишига ишонч билдирамиз», дейди Unitel`нинг тижорат директори Максим Ефремов.


Навоийда йилига 30 минг дона автомобиль ишлаб чиқариш қувватига эга бўлган корхона ишга тушади\nБугун мазкур ҳудудда 30 га яқин хорижий инвесторлар иштирокидаги корхоналар фаолият кўрсатаётган бўлиб, улар сони йил сайин ортиб бормоқда.\nМамлакатимиз иқтисодиётига чет эл инвестицияларини жалб қилиш Ўзбекистон Республикаси иқтисодий сиёсатининг устувор вазифаларидан биридир. Бу жараёнда эркин иқтисодий зоналар муҳим ўрин эгаллайди. Бундан 10 йил олдин Навоий вилоятида Ўзбекистондаги биринчи эркин иқтисодий зона – “Навоий” эркин иқтисодий зонаси ташкил этилган эди. Бугун мазкур ҳудудда 30 га яқин хорижий инвесторлар иштирокидаги корхоналар фаолият кўрсатаётган бўлиб, улар сони йил сайин ортиб бормоқда.\nЭИЗ ларни ташкил этишдан асосий мақсад, хорижий инвестицияларни, биринчи галда тўғридан-тўғри инвестицияларни жалб этган холда юқори технологияли корхоналарни ташкил этиб, жаҳон стандартларига жавоб берадиган ва жаҳон бозорларида талаб қилинадиган маҳсулотлар ишлаб чиқариш, ҳудудларнинг саноат салоҳияти, ишлаб чиқариш, транспорт-транзит ва ижтимоий инфратузилмасини ривожлантиришдан иборатдир. Эътироф этиш керакки, 564 гектар майдонни эгаллаган НЭИЗ да йил сайин янгидан-янги қувватлар иш бошлаб, мавжудларининг фаолият кўлами янада кенгаймоқда. Биздаги маълумотларга кўра, ушбу ҳудуд ташкил этилганидан буён жами 170 миллион АҚШ доллари миқдорида инвестиция киритилган бўлиб, уларнинг 40 фоизга яқини тўғридан-тўғри хорижий инвестициялар ҳисобланади.\nХусусан, “КО-UNG CYLINDER” Корея –Ўзбекистон қўшма корхонаси 2013 йилда ўз фаолиятини бошлаган. Мазкур лойиҳанинг умумий қиймати 13 миллион 356 минг еврони ташкил этиб, корхона иш бошлаши билан 100 нафарга яқин ёшларнинг бандлиги таъминланди. Ҳозир бу ерда автомобиллар учун йилига 120 минг дона турли ҳажмдаги газ баллонлари ишлаб чиқарилмоқда.\nЖорий йилнинг I чорагида корхона томонидан 9,1 миллион сўмлик маҳсулот реализацияси амалга оширилган. Корхонада иш жараёни компьютерлашган технологиялар асосида амалга оширилади. Корея давлатининг нуфузли компанияларида ишлаб чиқарилган ушбу қурилмаларни ўзимизнинг маҳаллий мутахассислар бошқараётгани янада қувонарлидир. Бу ерда карантин қоидаларига қатъий амал қилинган ҳолда ишлар бир зум бўлсин тўхтатилгани йўқ.\n– Корхонамизда автомобиллар учун 5 турдаги сиқилган газ баллонлари ишлаб чиқарилади, – дейди ишлаб чиқариш бўлими бошлиғи Ҳикматилла Ўроқбоев. – Ҳар сменада 150 дона баллон тайёрланади. 7 нафар маҳаллий мутахассисларимиз Корея Республикасида тажриба алмашиб қайтгани, маҳсулот сифатини яхшилаш, иш унумдорлигини оширишда муҳим омил бўлмоқда.\nШунингдек, эркин иқтисодий ҳудудда яқин кунларда “Navoiy – motors” Ўзбекистон-Эрон қўшма корхонаси барпо этилади. Умумий қиймати 12 миллион АҚШ долларига тенг бўлган ушбу лойиҳа юртимиз автомобилсозлик саноатида туб бурилиш ясаши кутилмоқда. Сабаби Хитой давлатининг “Oshan” бренди остида ишлаб чиқарилаётган автомобилларни эндиликда Навоийда ҳам йиғиш ва ички бозорга чиқариш режалаштирилмоқда.


Оқгузарга Наврўз келди\nОлди кунчиқарга қараган уйнинг айвонида устунга елка бериб кекса она ўтиради. Унинг паришон қароғларида соғинчни, умидни, шукроналигу алағдаликни бир паллада кўриш мумкин.\nХайрли ташаббусга ўз ҳиссамизни қўшишга аҳд қилдик\nОдамларнинг онгу тафаккури, дунёқарашини ўзгартириш, маънавий савиясини юксалтиришнинг энг оддий, энг таъсирчан воситаси китобдир.\nХалқаро театр куни 1961 йил Халқаро театр институтининг IX конгрессида белгиланган ва ҳар йили 27 март куни Халқаро театр жамияти томонидан нишонланиб келинади.\nФарғона вилояти ҳокими ЎзА мухбирига китобхонлик ҳақида эксклюзив интервью берди\nКитоб инсонни ташаббусга, барча соҳада намуна кўрсатиб яшашга чорлайди.\nТеатр томошалари ҳафталиги\nАндижон вилояти мусиқали драма театрида “Бутун дунё – театр” мавзусида ижодий учрашув бўлиб ўтди.\n“Ревизор” англатган ҳақиқат\nЎзбек Миллий академик драма театрида “Театр томошалари ҳафталиги” доирасида Николай Гоголнинг машҳур “Ревизор” саҳна асари намойиш этилди.\nТомошабинларни мафтун этаётган санъат\nЎзбек Миллий академик драма театрида 27 март – Халқаро театр куни муносабати билан уюштирилган ”Театр томошалари ҳафталиги” якунларига бағишланган тадбир ташкил этилди.\nЎзбекистон –Ҳиндистон: маданий ҳамкорлик ривожи йўлидаги дадил қадам\nКино ихлосмандлари орасида ҳиндча фильм кўрмаган, ундаги дилга яқин қўшиқлардан руҳланиб рақсга тушмаган киши кам топилса керак.\nТошкент вилояти Чиноз туманида теримчи – механизатор Турсуной Охунова мемориал музейи очилди.


Олимлар Ер ва Марс тўқнашиши мумкинлигини маълум қилди » Ўзбекистон янгиликлари – Zamin.uz\n22 март 2017, 12:05\nАҚШнинг Висконсин университети олими Стивен Мейерс Ер ва Марс миллиардлаб йилдан сўнг тўқнашиши мумкинлигини айтди, деб ёзади «Дарё» нашри.\nМейерс ва унинг ҳамкасблари Қуёш тизими тартибсиз тизим деган хулосага келди, яъни унинг хатти-ҳаракатлари бошланғич шароитлар ўзгаришидан таъсир олади. Ушбу ҳолатда бу сайёра орбитасининг кеплер элементлари бироз ўзгарса ҳам, катта вақт оралиғидан сўнг бутун тизим динамикасида катта ўзгаришларга олиб келади.\nОлимлар Қуёш тизимида тартибсиз жараёнлар изларини топа олди. Бунинг учун мутахассислар геологик маълумотлар ёрдамида сайёрага тушадиган нур оқими ўзгаришларини кузатди. Энергиянинг тебраниши, ўз навбатида, сайёра орбитаси элементларининг ўзгаришларига боғлиқ ва иқлим ўзгаришларини келтириб чиқаради.\nОлимлар сўнгги 50 миллион йил ичида Ер орбитаси 2,4 миллион йил даврийлик билан ўз шаклини бироз ўзгартирганидан хабардор эди. Тахминан шундай даврийликда иқлим ўзгаришлари ҳам қайд этилган. Аммо Колорадода топилган намуналар тахминан 85 миллион йил аввал даврийлик 1,2 миллион йилга тенг бўлганини кўрсатди.\nИқлим ўзгаришлари даврийлигининг икки ҳисса ортишини олимлар Ер ва Марснинг ўзаро таъсирига боғлади. Уларнинг фикрича, бундай ҳодиса тартибсиз тизимларга хос.\nХусусан, бу яқин миллиард йиллар ичида Ер ва Марс тўқнашиши мумкинлигини билдиради (агар унгача улар Қуёш томонидан йўқ қилиб юборилмаса). Шу билан бирга, олимлар фалокат эҳтимоли ўта кичик эканлигини таъкидламоқда.\nЯнгиликлар » Технология » Олимлар Ер ва Марс тўқнашиши мумкинлигини маълум қилди


Марказий Осиёда қашшоқлик даражаси қисқармоқда, бироқ пасайиш суръатлари секинлашмоқда — ЖБ » Muzlik.uz - O‘zbekiston yangiliklari\nМарказий Осиёда қашшоқлик даражаси қисқармоқда, бироқ пасайиш суръатлари секинлашмоқда — ЖБ\nМарказий Осиёда қашшоқлик даражаси қисқаришда давом этмоқда, бироқ унинг суръатлари секинлашмоқда, дея хабар қилди Жаҳон банки матбуот хизмати «Газета.uz»га. Янги маълумотлар 17 октбярь — Қашшоқликка қарши кураш халқаро куни муносабати билан эълон қилинди. «Ижобий ҳолат сифатида Марказий Осиёда қашшоқликнинг қисқариши соҳасидаги ўсишни қайд этиш жоиз, — дея изоҳ берди Жаҳон банкининг Марказий Осиё бўйича минтақавий директори Лилия Бурунчук. — Шу билан биргаликда, ушбу жараён бугун аввалгига қараганда анча секин кечмоқда. Шунинг учун барқарор ва инклюзив ўсишни таъминлаш бўйича қўшимча чора-тадбирлар минтақа давлатларининг устувор вазифалардан бири бўлиши лозим». 2000-йиллардан бошлаб Марказий Осиёдаги барча давлатлар қашшоқликнинг қисқаришида сезиларли ўсишни намоён этди, бироқ унинг катта қисми аввалги ўн йилликнинг биринчи йилларига тўғри келди. Таҳлилчиларнинг фикрича, ўсишнинг секинлашуви қатор иқтисодий чақириқларда ҳамда аҳолининг ижтимоий заиф қатламларини иш ва меҳнатга муносиб ҳақ билан таъминлашда акс этмоқда. Минтақадаги ёшлар ва аёллар ишсизлик ёки паст ойлик иш ҳақидан кўпроқ азият чекишмоқда. "Газета.uz"да реклама Жаҳон банки маълумотларига кўра, 2018 йилда Ўзбекистонда 15−24 ёшдаги аёллар ўртасидаги ишсизлик 25 фоиз, худди шу ёшдаги эркаклар ўртасида эса 13 фоизни ташкил этди. Қирғизистонда 15−28 ёшдаги аёллар ўртасидаги ишсизлик 15 фоиз, худди шу ёшдаги эркаклар ўртасида эса 9 фоизни ташкил этди. Марказий Осиёда ишсизлик асосан катта шаҳарлар билан яқин алоқаси бўлмаган қишлоқ жойларида кенг тарқалган. Қирғизистон ва Тожикистоннинг айрим туманларида бу кўрсаткич 40 фоиздан кўпроққа етган. Вазият таҳлиллари МОда ўрта синф Нур-Султон, Олма Ота, Тошкент каби бир нечта йирик шаҳарлар ва улар атрофида кўпроқ, Душанбе ва Бишкекда пастроқ даражада. Бунда аксарият одамлар уларда яшаш қимматлиги боис ушбу шаҳарларга кўчиб ўта олмайди. Хусусан, Тошкентда яшаш нархлари мамлакат бўйлаб ўртача кўрсаткичдан 550 фоиз баландроқ, Олма Отада эса 240 фоиз, Нур-Султонда — 190 фоизни юқорироқни ташкил этмоқда. Маҳаллий даромадлар нуқтаи назаридан ушбу шаҳарларда турар жойлар дунёнинг Сан-Франциско, Сидней ва Ванкувер каби мегаполисга қараганда қимматроқ, дея қайд этди ЖБ. Жаҳон банки аҳолининг заиф қатламлари учун иш ўринларини очиш ва ойлик иш ҳақлари ўсишини рағбатлантириш, ички миграция учун ҳуқуқий чекловларни олиб ташлаш, арзон турар жойлар билан таъминлашни тавсия қилмоқда.\nАҚШ Марказий Осиё бўйича янги стратегиясини тақдим этди\nЕТТБ: 2018−2019 йилларда Марказий Осиёда иқтисодий ўсиш суръатлари секинлашиши мумкин\nСамарқандда Марказий Осиёда хавфсизлик бўйича форум бўлиб ўтади


23 Октябрь 15:00\nNUR-SULTAN. Kazinform – Суд-ҳуқуқ тизимини тубдан қайта қуриш ва сифатли амалга оширишга алоҳида эътибор қаратиш зарур. Бу ҳақда ҚР судьяларининг VIII съездида Давлат раҳбари Қасим-Жомарт Тоқаев маълум қилди, деб хабар беради Kazinform мухбири.\n«Биз судларнинг мустақиллиги бўйича 71-ўринни эгалладик. Қонун устуворлиги индексига кўра биз 62-ўринда турибмиз. Аммо, биз вазиятни тубдан ўзгартириш ва суд тизимига ишончни ошириш бўйича ишларни давом эттиришимиз керак. Бу йилги Мурожаатномада мен ҳуқуқни муҳофаза қилиш ва суд тизимларини ислоҳ қилиш зарурлиги ҳақида гапирдим. Шу муносабат билан менинг кўрсатмаларим бўйича махсус комиссия тузилди ва тегишли ишлар бошланди. Бугун мен ушбу масалалар устида тўхталмоқчиман. Аввало, суд тизимидаги жараёнларга фуқаролар, тадбиркорлар ва инвесторлар манфаатлари нуқтаи назаридан қараш керак», - деди Қозоғистон Президенти.\nДавлат раҳбари Қозоғистон қонунлари хорижий давлатларнинг илғор қонунларидан жиддий фарқ қилмаслигини таъкидлади.\n«Уни тушуниш ва қўллаш ўйлида фарқ бор. Ривожланган мамлакатлар суд тизимини ислоҳ қилишда менежмент фанидан оқилона фойдаланадилар. Бу биринчи навбатда инсон ресурслари, бизнес жараёнларнинг рационаллиги, замонавий технологияларга устунлик беради. Мухтасар қилиб айтганда, ҳамма нарса одам учун қулай бўлиши учун яратилган. Биз суд ислоҳотларини босқичма-босқич амалга оширмоқдамиз. Аммо амалда ҳаддан ташқари эҳтиёт бўламиз. Натижада, биз сезиларли ўзгаришларга эриша олмаяпмиз. Фуқароларга ва жамиятга ҳақиқий натижалар керак. Бу аниқ. Шунинг учун суд тизимини тубдан қайта ташкил этиш ва унинг сифатига алоҳида эътибор қаратиш зарур», - деди Қасим-Жомарт Тоқаев.\nҚР Олий судига янги судья сайланди\nҚР Олий суд судьялари сайланди\nҚР Олий суди аҳолининг ҳуқуқий саводхонлигини ошириш лойиҳасини ишга туширди\nДавлат раҳбари ҚР Олий суд раисини қабул қилди\nКеча Қозоғистонда 7 кишида коронавирус аниқланди


Светлана Ортиқовага яна бир вазифа юклатилди. Ва...\nСветлана Ортиқовага яна бир вазифа юклатилди....\n30.12.2019 18:21 0 4440\nЯқинда Бош прокурор ўринбосари лавозимида иш бошлаган Светлана Ортиқовага яна бир вазифа юклатилди. Энди у Жиноий фаолиятдан олинган даромадларни легаллаштиришга, терроризмни молиялаштиришга ва оммавий қирғин қуролини тарқатишни молиялаштиришга қарши кураш бўйича идоралараро комиссиясига ҳам раҳбарлик қилади.\nБугун мазкур комиссиянинг навбатдаги, С.Ортиқова раислигидаги биринчи йиғилиши бўлиб ўтди.\nОдатда идоралараро комиссия йиғилишлари тор доирада ўтказилиб, оммавий ахборот воситаларига минг чиғириқдан ўтказилган кулчадек хабар бериш билан чекланарди, холос.\nСветлана Боймирзаевна эски тартиб-қолиплари бузиб, бугунги йиғилишга ўнлаб оммавий ахборот воситалари ходимларини таклиф этди. Албатта, ОАВ ходимлари йиғилиш охирича ўтиргани йўқ. Зеро, номиданоқ кўриниб турибди — идоралараро комиссия иши маълум даражада махфийликни талаб қилади, шунингдек, унинг фаолиятига оид айрим ахборотлар тарқатилишига қонунан чеклов қўйлиши мутлақо табиий.\nЙиғилишнинг маълум қисмида журналистлар иштироки фойдадан ҳоли бўлмади, албатта. Биринчи навбатда Ўзбекистон Республикаси президентининг 20.09.2018 йилдаги ПҚ-3947-сонли қарори мазмун-моҳияти тушунтирилди. Мазкур ҳуқуқий ҳужжат билан ташкил этилган Жиноий фаолиятдан олинган даромадларни легаллаштиришга, терроризмни молиялаштиришга ва оммавий қирғин қуролини тарқатишни молиялаштиришга қарши кураш бўйича идоралараро комиссиясининг асосий фаолиятлари ҳақида кенгроқ тасаввур олинди.\nМазкур комиссиянинг асосий вазифаларидан бири жиноий даромадларни легаллаштириш ва терроризмни молиялаштириш билан боғлиқ хавфларни баҳолаш бўйича самарали ишни ташкил этиш, мазкур соҳадаги миллий тизимни янада ривожлантиришга ва мустаҳкамлашга оид чораларни кўриш бўйича таклифлар ишлаб чиқиш, шунингдек Жиноий фаолиятдан олинган даромадларни легаллаштиришга қарши курашиш бўйича молиявий чоралар ишлаб чиқувчи гуруҳнинг (ФАТФ) тавсиялари ҳамда ушбу соҳасидаги ҳалқаро-ҳуқуқий ҳужжатларни Ўзбекистон Республикаси қонунчилигига татбиқ қилишни таъминлаш ҳисобланади.\nМазкур комиссия таркибига республикамизнинг 20 дан ортиқ вазирлик ва идораларининг раҳбар ходимлари ҳамда эксперт гуруҳи вакиллари киритилгани унинг фаолият кўлами нечоғли эканини кўрсатади.\nЙиғилишда кун тартибидаги қатор масалалар муҳокама этилиб, тегишли қарорлар қабул қилинди. Шунингдек, миллий даражада баҳолаш жараёнида аниқланган хавфлар ва Евроосиё гуруҳи томонидан режалаштирилган ўзаро баҳолашни ҳисобга олган ҳолда комиссия фаолиятининг келгусидаги асосий йўналишлари белгилаб олинди.\nБош прокуратура идоралараро комиссия Светлана Ортиқова терроризмга қарши Жиноий фаолият\nҲуқуқ 03/03, 19:16\nСобиқ банк бошқарувчисига нисбатан жиноят иши қўзғатилди\nҲуқуқ 02/03, 12:14


Халқаро турнирда янги Ўзбекистон рекорди қайд этилди / Olamsport.com\n17 май 07:08\nХалқаро турнирда янги Ўзбекистон рекорди қайд этилди\nИкки кун давом этган мусобақада мамлакатимиз вакиллари қаторида Қозоғистон ва Тожикистондан келган атлетлар ҳам иштирок этишди.\nТаъкидлаш жоиз, бир-биридан қизиқарли ўтган баҳсларни МОҚ раиси Рустам Шоабдураҳмонов ва унинг биринчи ўринбосари Равшан Ирматов кузатиб боришди. Мусобақада атлетлар бажарилган норматив орқали Токио-2020 Олимпиадасига йўлланма олишлари ҳам мумкин. Шу боис унга бўлган қизиқиш катта бўлгани табиий.\nЯкуний натижаларга кўра, ҳеч бир атлет Олимпиада нормативини бажара олмади. Бироқ бир қатор ғолиблар ўз ҳисобларига қимматли рейтинг очколарини ёзиб қўйиш баробарида аҳамиятли натижаларни қайд этишди. Ана шундай кўрсаткичлардан бирига босқон улоқтирувчи қизимиз Зарина Носиржонова муаллифлик қилди. Ёш спортчимиз турнирда 64.22 метр натижа кўрсатди. Бу эса ҳам ёшлар, ҳам катталар ўртасида янги Ўзбекистон рекорди сифатида қайд этилди.\nУшбу дастурнинг эркаклар ўртасидаги йўналишда эса Суҳроб Хўжаев босқонни 75.30 метрга улоқтира олди. Бу кўрсатич Токио-2020 нормативидан 2.3 метр пастроқ натижа бўлди.\nСуарес "Атлетико" либосида "Метрополитано"даги сўнгги учрашувидан сўнг йиғлаб юборди + ФОТО 0


Нима сабабдан ёзўвчи Нурулло Отахонов ҳибсга олинди ва нима учун президент Мирзиёев ҳанўз жим?\nby Admin on Thu Sep 28, 2017 6:59 pm\nИнсон ҳуқуқларини ҳимоя қилувчи халқаро ташкилотларга!\nМен сизларга ёзўвчи Нурулло Отахонов ҳибсга олинишининг асосий сабабларини ва нега уни ҳанўз қўйиб юбормаётганларини қисқача тушунтириб бермоқчиман.\nУни ҳибсга олишларининг асосий сабаб албатта ёзўвчининг «Бу кунлар» асари бўлди.\nБу асарида Нурулло Отахонов Ислом Каримов режимини кескин танқид қилади ва унинг халққа қарши ҳукумат эканини очиб ташлайди.\nКитобнинг энг мўҳим жойлари 1999 й. Февраль портлашларини таҳлилидир. Бу таҳлилда ёзўвчи ана ўша портлашларни Каримов ҳукуматининг ўзи ташкиллаштирганини исбот қиладиган фактлар келтиради.\nАйни пайтда у мамлакатдаги диний амалдорлар ўзлари ўйлаб топган «диний экстремистлар» ҳақидаги ўйдирмаларни ва уларнинг ўша машьум портлашларда алоқалари борлигини қандай қилиб Каримовга тиқиштирларганлари ҳақида ҳам ҳикоя қилади.\nКитобда ёзўвчи ИИВнинг собиқ бошлиғи Зокир Алматов, МХХнинг раиси Рустам Иноятов, МХХ зобити Йўлбарс Шералиев каби кимсаларнинг ана ўша Феврал портлашларида ва бошқа кўплаб жиноятларда қўллари борлигини ҳам далиллар билан исбот қилади.\nАйнан ана шу кучлар бугун Нурулло Отахоновни қамоқда ушлаб ўтиришни исташади.\nКаримов бу дунёни тарк этгани билан у ташлаб кетган мерос, у юритган сиёсат тирик, ва энг асосийси, ана ўша сиёсатни юргизган кучлар барҳаёт ва бугун ҳам уларнинг қудрати улкан!\nУлар ҳаммалари биргаликда ўз ўринларида мустаҳкам қолишни , бирга давру даврон суришни исташади ва бу йўлда бир бирларини бир жону бир тандек қўллаб қўвватлашади. Айни пайтда улар Каримов даврида қилган жиноятларини ошкор бўлишини асло исташмайди ва бундай ишларни қилмоқчи бўлган ҳар қандай инсонни йўқ қилишга ҳаракат қилишади.\nБу ердаги энг хавфли нарса шундан иборатки бу кучлар давлат сиёсатини худди Каримов давридагидек ҳеч ўзгартирмай, худди аввалгидек давом эттиришни исташади.\nЮқорида айтилганидек, Каримов даврида, айниқса унинг қарилигини ҳисобга олиб, сўнгги 5..6 йилларда бу кучлар давлат сиёсатини ўзлари истагандек юргиздилар.\nҚариб кучдан қолган Каримов бирор нарсага жиддий эътибор бера олмайдиган ҳолга тушгани уларга жуда қўл келди ва улар давлатни ўзлари истагандек бошқардилар.\nКаримовнинг тўсатдан ўлими уларни сал гангитди холос, аммо улар тезда ўзларини ўнглаб олдилар ва кўпчилик бўлиб, келишган ҳолда Шавкат Мирзиёевни президентлик курсисига ўтқиздилар.\nБу биринчи вазифа эди.\nЭнди улар иккинчи вазифага ўтдилар – Мирзиёевга турли усуллар ва йўллар билан таьсир ўтказиб, давлат сиёсатини ўзлари истагандек юритишга қаттиқ уринмоқдалар.\nХўш, ўйлаб кўрингчи, бу курашда бир одам, ҳатто у президент бўлсада, кучлими ёки мамлакатни 27 йилдан бери бошқариб келган Тўда кучлими?\nАлбатта бу Тўда кучли.\nХудди ана шунинг учун ҳам Мирзиёев ўзининг сўнгги пайтлардаги баландпарвоз сўзларига қарамасдан, ёзўвчи Нурулло Отахоновни қамоқдан озод қилишга қодир эмас.\nЧунки у ўзини худди мафияни раҳбарини ўраб тургандек қалин девор каби ўраб турган Эски Тўда вакилларини четга суриб ташлай олмайди, у бунга ожизлик қилади!\nОддий бир мисол:\nПрезидент Мирзиёев прокурорлар ва судьяларга қарши ҳар қанча кескин гапирмасин у Тўданинг энг ашаддий раҳбарлари бўлмиш на марҳум Каримов ҳақида, на Алматов, нада Иноятов ҳақида ҳали бирор марта бўлсин бирорта танқидий сўз айтмади! Айта олмайди ҳам. Чунки унинг ўзи ҳам ана шу Тўданинг одами.\nТўда ўз лидерининг обрўсини халқ кўз ўнгида ошириш учун ўз ичидаги кичик чиябўриларни қурбон қилаверади аммо Асосий лидердан кейин турадиган бошқа иккинчи даражадаги олий лидерларни камситилишларига йўл қўймайди.\nМирзиёев эса бир ўзи бу Тўдага қарши ҳеч қачон кураша олмайди, бу учун унда на қудрат, на салоҳият, нада ёнида турадиган қудратли, фаросатли ва жасур кучлар бор!\nАна шунинг учун ҳам Президент Мирзиёев кечадан бери қамоқда ўтирган айбсиз ёзўвчи ҳақида бир оғиз бўлсада сўз айта олмаяпти, айтмайди ҳам, уни президент амнистияси ёрдамида озод қилмайди ҳам.\nФақатгина бу масала халқаро миқёсда сиёсий жанжалга айланиб кетсагина Тўда Мирзиёевга ёзўвчини озод қилишга изн бериши мумкин холос.\nҲозирча Эски Тўда ёзўвчининг озод қилинишига кескин қарши турибди ва улар Ислом Каримовнинг авангард кучларидан ташкил топган эски, зўравонлар гвардиясидир. Бу кучлар Ўзбекистон давлатининг сиёсатини худди Каримов давридагидек ўзлари бошқармоқдалар.


Promzona.uz: 2500 кв. метрли шоу-рум ва оилавий муҳит – Коммерсант.Уз\nPromzona.uz 2010 йил 1 февралда ахборот-саноат портали сифатида очилган. Бугунги кунда Promzona.uz шоу-руми ўз сегментида Ўзбекистондаги энг йирик маскан саналади. У қишлоқ хўжалиги соҳасидаги мижозлар билан ишлашнинг энг сўнгги янгиликлари ва тенденцияларини максимал даражада қўллайдиган ягона компаниядир. Ўзбекистонда бунга ўхшаш бирорта шоу-рум мавжуд эмас.\nУшбу масканга ташриф буюрган киши борки, кўзи дарҳол музокаралар томига ўрнатилган экскаваторнинг баҳайбат макетига тушади ва унинг кўламидан ҳайратга тушади. Худди қулаётгандек тасаввур уйғониши сабабли, бинога эҳтиёткорлик билан қадам ташлайсиз.\nКираверишда сизни шарқона гўзаллик соҳибаси илиқ табассум билан кутиб олади ва экскурсия ҳам уюштиради, чой ҳам таклиф этади – бу ерда ҳар бир меҳмонга алоҳида ёндашув.\nШоу-рум ҳудуди ниҳоятда катта – 2500 кв м. атрофида. Иш куни давомида сиз икки нафардан кўп ходимни бир иш столи атрофида кўрмайсиз – бирлари мижозларга техникани кўрсатса, бошқалари объектларга чиқиб кетади. Офис бўйлаб эркин ҳаракатланиш қўллаб-қувватланади – тетиклаштирувчи қўшиқ янграб туради, аромамаркетинг ишга солинган, булар бари ходимларда ижобий кайфият уйғотади. Маркетинг бўлими ходимлари, масалан, пресс-тўплагичга суяниб олиб, қўлларида қаҳва тутганча ишлашни ёқтирадилар. Сотув менежери трициклда ўтирганча хат жўнатиши мумкин. Бундай эркин меҳнат шароитида одамлар тетикликни кун охиригача сақлаб қоладилар.\nHR-бўлим жамоани тез-тез корпоратив тушликка чорлаб туради. Барчани жамлаш эса, осон эмас – ҳозир, масалан, комбайнлар ижараси мавсуми, бир қисм техник персонал далаларга чиқиб кетган, техниканинг узлуксиз ишлашини назорат қилмоқдалар.\nТехника сотилганидан кейин сотуволди тайёргарлиги ўтказилади. Мижоз товар ҳақини тўлайди, икки кун ичида техник бўлим, менежер билан биргаликда, техникани топширишга тайёрлайди: ювади, ишқалайди, тозалайди, мой алмаштиради ва ҳоказо. Бир йил давомида компания мижоз билан елкама-елка ишлайди – кафолатдан кейинги сервисни кўрсатади, ҳар ойда мижозларга қўнғироқ қилиб, техника қандай ишлаётганлигини суриштиради. Агар носоз бўлса, бунинг сабабини аниқлайдилар ва кафолатга мувофиқ, механиклар муаммони ҳал қилиш учун жойига чиқадилар.\n“Promzona.uz” ҳар ойда, баъзи ҳолларда ҳар ҳафта кирувчи қўнғироқлар, мижозлар, имзоланган шартномалар сонини таҳлил қилади. Графикларда пасайиш кузатилиши билан, қаерда хато кетганини, камчилик нимада эканлигини аниқлаш бошланади. Муаммолар тезкор ҳал қилинади.\nКомпания директори ўз ғояларини жамоаси билан ўртоқлашади ва уларни эркин амалга оширишга имкон беради. Ягона чеклов – бюджет, ундан ташқарига чиқмаслик керак. Одатда, ғояни амалга ошириш бўйича бир қанча вариантларни таклиф этадилар, улар ичидан директор бирисини танлаб, ўшанинг устида ишлашга кўрсатма беради.\nИккинчи қаватда бухгалтерия ва ҳуқуқшунослар офиси жойлашган. Раҳбарият хонаси ҳам шу ерда. Кўзга ташланадиган биринчи нарса – фахрийлар тахтаси, у жамоа ва раҳбарият тинимсиз ўқиётганлари ва такомиллашиб бораётганликларини кўрсатади. Ходимлар мунтазам равишда малака ошириш курсларига қатнайдилар.\n“Биз инсонларга катта маблағ тикамиз. Бизда ким кимга бўйсуниши, ҳар бир ходимдан нималарни кутишимиз, ҳар бир инсон нима қилиши, компанияга қандай натижа келтириши кераклиги аниқ ёзиб қўйилган чизма мавжуд. Раҳбарият ва ходимлар ўртасида тушунмовчилик бўлмаслиги учун бу жуда муҳим”,– дейди Алишер Сайфуллаевич.\nРаҳбарлик лавозимларига билим ва тажрибаси катта мутахассислар олинади. Бошқа лавозимларга нолдан бошлаб ўқитиладиган ходимларни олишга ҳаракат қилинади. Ходимлар танлашда мана шулар асосий мезонлар саналади.\nСотувлар бўлимига амбицияли, руҳияти кучли, карьера пиллапоясидан юқорилаш ниятида бўлганлар қабул қилинади. Компания ўсишга имкон беради. Сотувчилар учун ўқув дастури ишлаб чиқилган. Стажёрлар мижозлар билан мулоқот қилиш учун нутқ санъатини, товарни тўғри тақдим этиш ва сотишни ўрганадилар. Ўқув машғулотлари бир ой давомида ҳар куни олиб борилади, икки ҳафтада бир марта – тренинглар. Ҳар ҳафта стажёрлар аттестациядан ўтадилар, унинг давомида раҳбарият ўзлаштиришни текширади ва натижалардан келиб чиқиб, ўқув режасига ўзгартиришлар киритилади. Биринчи ҳафта якунларига кўра, компанияга мос тушмаганлар ва компанияни ўзига муносиб билмаганлар билан хайрлашилади.\nҲозирда “Promzona.uz” Тошкентда яна бир савдо нуқтасини очмоқда ва штатни кенгайтирмоқда. Ўз резюмеларингизни hr@promzona.uz электрон манзилига юборишингиз мумкин.\nКомпанияда ходимлар учун дресс-код қабул қилинган. Қизлар учун – юқориси оқ, пасти тўқ ранг ва корпоратив рангдаги шарф. Эркаклар учун – классик услуб, ёрқин кўйлак, тўқ ранг шим, кузги-қишки мавсумда – галстук. Захирада, шунингдек, корпоратив тимсол туширилган кўйлак ва футболкалар ҳам бор.\nКорпоратив маданиятга алоҳида эътибор берилади, бу йўналиш миридан-сиригача белгиланган. Ходимнинг компанияга садоқати, у ҳар куни ишга эмас, жамоага келаётганлигини ҳис этиши ниҳоятда муҳим.\nКомпания тамойили – ходимлар ўз вақтида уйга қайтиши керак. Агар ходим офисда олтидан кейин ҳам қолса, демак у кунини тўғри тақсим қилмапти. Компания фаолияти натижага қатъий йўналтирилган ва ходимларда ҳам шу туйғу тарбия этилади. Албатта, юкларни ортиш ёки форс-мажор ҳолатларда ушланиб қолишга тўғри келади, лекин одатда офис график бўйича ишлайди. Бирдан иккигача тушлик танаффус мажбурий – одамлар дам олиб, ҳордиқ чиқарадилар, куч тўплайдилар.\nКомпания меҳнат ҳақини соатбай тўлайди. Иш соатлари учун ходимлар муайян натижа беришлари керак. Компанияда BioTrack тизими ўрнатилган бўлиб, ходимлар келиш ва кетиш вақтлари қайд этиб борилади.\n“Биз Генри Форднинг стратегиясига амал қиламиз – у механикларга барча механизмлар ишлаган кунлар учун ҳақ тўлаган, ҳеч нарса ишламаса, маош ҳам олишмаган”,– қайд этади Алишер Қосимов.\nЕтти йиллик фаолияти давомида компания кадрлар сиёсатининг кўп босқичларидан ўтди. Раҳбарият энг яхши руҳлантириш – бу катта маош деб билган пайтлар ҳам, маошлар қисқартирилиб, катта бонуслар тайинланган кезлар ҳам бўлди. Мутахассисларни оғдириб олиш даври бошдан ўтди, лекин амалиёт катта маблағ ва анча куч талаб этилса-да, тажрибасиз, лекин кўзлари ёниб турган одамни ишга олиш маъқуллигини кўрсатди.\nPromzona.uzда қамчи ва ширинлик услуби ҳам қўлланилади. Сотувдан бонуслар ва бошқа руҳлантирувчи чоралар қатори жарималар ҳам мавжуд. Жарималар уставда келтирилган ва ходимлар бундан яхши хабардор. Улар қонунчилик доирасидаги ва шартли ички жарималардан иборат, не бахтки, уларни қўллашга ҳали тўғри келгани йўқ. Ходимларни, яна, соғлом турмуш тарзи тарғиботи руҳлантиради – зеро чекиш вақтни ўғрилабгина қолмай, чекмайдиган ходимлар учун ноқулайлик туғдиради.\nҲар ой якунига кўра сўров ўтказилади ва энг яхши ходим аниқланади, у сертификат ва совға билан тақдирланади. Совғалар ҳар доим ҳар хил бўлади, одатда оила учун фойдали ва ёқимли тортиқ берилади.\nКомпания ҳаёти байрамларсиз ўтмайди. Жамоада барча ходимларнинг туғилган кунлари нишонланади. “Чақалоқ” ширин стол ташкил этади, ҳамкасблар ғаройиб совғалар, масалан, қўлда ясалган номдор чарм буюмлар тайёрлайдилар. Бу Янги йилни Promzona.uz офисда нишонлади – аниматорларни чақирдилар, болаларни трициклларда учирдилар, комбайнлар қандай ишлашини кўрсатдилар. Буларнинг баридан мақсад болалар ота-оналари билан фахрланишларига эришиш эди.\nКомпаниянинг ўзига хос жиҳати – бу ерда қариндошлар ишлайдилар: опа-сингиллар, эр-хотинлар, ота-болалар. Балки айнан шунинг учундир, Promzona.uzда алоҳида бирдамлик муҳити ҳукм суради.\nPromzona.uz менежмент шоу-рум қишлоқ хўжалиги техникалари\nПредыдущая запись Россия предложила для производства узбекских автомобилей площадку GM в Петербурге\nСледующая запись Глава Каталонии пообещал объявить о независимости в течение нескольких дней\nВ Ташкенте откроется выставка немецкого института «Пост-нефтяной город»


Бухоро вилоятининг Жондор туманидаги «Бухоро ҳудудий электр тармоқлари» АЖга қарашли нимстанцияда келиб чиққан ёнғин бартараф этилган. «Ҳудудий электр тармоқлари» АЖ ахборот хизматининг Kun.uz’га маълум қилишича, ёнғин оқибатида узилиб қолган электр энергияси таъминоти тўлиқ тикланган.\n«Тумандаги 110/35/10 кВли «Жондор» нимстанциясидаги 10 000 кВА қувватга эга трансформаторда қисқа туташув юз бергани натижасида ёнғин келиб чиққан. Ёнғин ФВВлиги ёрдамида тўлиқ бартараф этилган. Жабрланганлар йўқ.\nШу ўринда ёнғин натижасида туманнинг 50 дан ортиқ маҳалла истеъмолчилари вақтинчалик электр энергиясиз қолгани, айни пайтда «Ҳудудий электр тармоқлари» АЖ томонидан ҳодиса оқибатида электр жиҳозларига келтирилган зарар бартараф этилиб, электр энергиясидан узилган ҳудудлар тўлиқ қайта тармоққа уланганини таъкидлаб ўтиш жоиз», дея жамият ахборот хизмати раҳбари Фахриддин Нуралиевнинг сўзларини келтирмоқда Kun.uz мухбири.\nАввалроқ 29 июль куни электр станциясида содир бўлган ёнғин оқибатида туманнинг аксар қисми электрсиз қолгани хабар берилган эди.